
ERSONERNE. 



Fru Anna Hielm. 
Redaktør Johannes Ramseth. 
Finn Hals. 
Gerhard Hielm. 
Fru Janne Hahn. 
Fru Line Lindemann. 
Fru Berg. 
Fru Ottesen 
. Frøken Lommerud. 
Grosserer Rasmussen. 
Huitfeldt-Olsen, journalist. 
Storthingsmand Norbø. 
Madam Lønseth. 
Martine, pige hos fru Hielm. 



Handlingen foregår i Christiania i vore dager. 



FØRSTE AKT. 



En elegant udstyret dagligstue. Rigt, med et anstrøg af at 
det er en maler, som har indrettet og ordnet stuen. To dører i bag- 
grunden, én helt fremme til venstre og én længere tilbage paa 
højre side. 

FØRSTE SCENE. 

Finn Hals og Gerhard Hielm 

(kommer fra hejre). 

Finn Hals. 
Hvorlænge har du holdt på med det? 

Hielm. 
Hun har siddet i fjorten dage omtrent. 

Finn. 
— ja, det må jeg sige — jeg synes det var 
rigtig godt; det ligned fortræffelig, — men er hua 
så alvorlig? 



HiELM. 

Hun siger selv det er for alvorlig, men hun 
synes alligevel det er bedre end noget af de 
billeder, hendes mand malte af hende. Sådan 
som jeg har malt hende, synes jeg imidlertid ofte 
hun ser ud, og sådan har jeg altså lyst til at 
male hende. Forrenten så — hvergang hun sidder 
for mig, så sørger jeg for, at hendes mand lige- 
som dvæler i baggrunden eller rettere på bunden 
af det vi snakker om. Uden direkte at tale om 
ham, slipper vi ham aldrig — det er en slags 
kunstnerisk vivisektion fra min side, for jeg tror 
ikke det er andet hun tænker paa hele dagen end 
ham, manden. Men jeg indbilder mig nu engang, 
at jeg på den måden får hende til at se ud sådan 
som jeg har lyst til at male hende, og det er jo 
altså — 

Finn. 
Han var jo en kjødelig fætter af dig. August 
Hielm? 

HiELM. 

Ja, og en af de talentfuldeste malere, som 
har levet her i landet, — ubetinget I Sådan som 
han kunde gribe det øjebhkkehge, det tilfældige, 
det uarrangerede, hvet som det rullede forbi netop 



i det øjeblik — å! — Ja, du har jo naturligvis 
set mange billeder af ham. 

Finn. 
Jeg lægger aldrig noget videre mærke til 
billeder, jeg forstår mig ikke noget på det. 

HiELM. 

Ja, det er sku sandt. Det havde jeg nær 
glemt, at du er det eneste menneske her i byen, 
som ikke forstår dig på malerier. 

Finn. 
Det er jo to år siden nu? 

HiELM. 

Siden hvad — siden manden døde, mener 
du. Ja, lidt over to år siden. Hvorlænge er det 
du har været borte i det hele? 

Finn. 
Jeg kom hjem for syv måneder siden, og da 
havde jeg ikke været i Norge på fire et halvt år. 

HiELM. 

— og nu vil du kjøbe dig enggård? 



Finn. 
— ja, kjøbe mig en gård, og ha den i nogle 
år, — kanske i mange — 

HiELM. 

Det er ikke nogen rigtig fastslaaet fremtids- 
plan, lader det til. 

Finn. 
Nej. 

HiELM. 

Du svarer så kort, synes jeg. 

Finn. 
Hvorledes det? 

HiELM. 

Har du samme religion nu som i gamle 
dager? 

Finn. 
Religion ? 

HiELM. 

Ja, du dyrked noget, som du kaldte den 
hellige relativitet, husker jeg. 






Finn. 
Ja, jeg mindes ikke rigtig det — men det 
er vist samme religion jeg har endnu. 

HiELM. 

Har du aldrig kjendt hendes mand, du — 

Finn. 
Nej, bare ganske flygtig. 

HiELM. 

Det var hende du tænkte på nu altså? 

Finn 

(ser op, derpå). 

Ja! 

HiELM. 

Jeg tror ikke, du vilde likt ham noget videre 
heller. Han gik og var adelsmand bestandig. 
Ikke spilte adelsmand egentlig, men var det. 
Jeg kunde godt like det, jeg, men jeg tror ikke 
du — hans mor var grevinde, svensk, og vi er 
jo selv af grulig fin familje da altså. — Radikal 
adelsmand nærmest. Men jeg har bogstavelig 
aldrig set nogen kone være så glad i sin mand 

som Anna. — Hun var ikke alene lykkelig, ikke 
bare forelsket, hun gik i en stille taus fryd over 
at han var hendes mand. 

Finn. 
Ja, det har jeg kunnet forstå efter at jeg har 
lært hende nærmere at kjende, men i begyndelsen — 

HiELM. 

— nej, strax man lærer hende at kjende, da 
er det akkurat som — 

Finn. 

— i begyndelsen trodde jeg, at hun var sådan 
almindelig to — tre års enke som længtes efter livet 
igjen. Hun var mig ikke engang rigtig sympathisk, 
men jeg havde lyst til at — til at — nærme mig 
hende eller hvad jeg skal kalde det. 

HiELM. 

Ja, der er mange som har den lyst. Og det 
mærkelige er, at det ser ud som hun ikke har 
noget imod det heller. Tvertimod! Strax de ser 
hende, så stimer hannerne til. De tror der er 
bytte. Men de kommer ikke før på nært hold 
før de mærker — ja, sådan antar jeg det ialfald 



— før de føler, der er glas mellem dem og hende. 
Tykt spejlglas. Og så fortrækker de. Der er 
bare én, som blir, — Ramseth. 

Finn. 
Ramseth ! 

Hielm. 
Ja gu! Han blir stående. Men jeg tror, han 
spejler sig selv. 

Finn. 
Ja, det er et underligt menneske. 

Hielm. 
Ramseth? 

Finn. 
Nej — fru Anna. 

Hielm. 
Det er akkurat som civilisationen ikke har 
fåt helt bugt med hende. 

Finn. 
Vild! 

HiELM. 

Uorthografiskl ^ 

Finn. 
Hvem er hun datter af? 

HiELM. 

Det var ganske almindelige folk. Han var 
portner nede på den skolen, hvor August havde 
atelier. Og der gik hun lige fra før hun blev 
konfirmeret — alvorlig og stille — og varted op. 
August var i grunden den sidste af os, som 
lagde mærke til hende. Men hun gik så alvorlig 
omkring at vi holdt op at snakke fruentimmer, 
når hun kom ind på atelieret. — Han blir dig 
en slem rival. 

Finn. 
Rival? hvem? 

HiELM. 

Ramseth. 

Finn. 
Jeg kjender jo ikke manden engang — og 
rival I 

HiELM. 

Rival ja! Og han liker dig ikke. 

Finn. 
Herregud, han kjender mig jo ikke. 

HiELM. 

Jamen han ved, at du går og spaserer med 
Anna. 

Finn. 
Hvad har han med det at gjøre? 

HiELM. 

Det vil du snart få se. — Du kan jo des- 
uden heller ikke like ham. 

Finn. 
Kan ikke jeg — nå offentlig mener du! — 
nej, det kan jeg ikke. — Jeg ved ikke hvorledes 
det er, men når man kommer udefra her hjem, 
så hører man så mange tapre ord og så ser man 
så mange bange mænder. Jeg ved forresten slet 
ikke om han er sådan. Men jeg kan ikke like 
nakken hans; — og så synes jeg han tyranniserer 

folk både i sin avis og når han holder foredrag, 
— skjøndt gudbevares, når de lar sig tyrannisere, 
så fortjener de ikke bedre — det er sandt nok. 

HiELM. 

Men slig er han i det private liv også. Og 
du ved — uf — her i landet er alle store mænd 
så forfærdelig store, at det blir verdenshistorie 
med engang — og så er der ingen som mukker, 
ingen tør mukke — og våger nogen sig til det, 
så viser han tegn som stor mand, akkurat som 
det hemmelige politi når det kniber — ja, jeg 
snakker naturligvis fra leveren af og til — men 
rent ud sagt, rent ud sagt, der er ingen som bryr 
sig rigtig om hvad jeg siger — jeg er ikke alvorlig 
nok, ser du. — Og så har jeg så dævelens van- 
skelig for at tale i længere perioder — for så blir 
jeg hidsig — han ærter mig ser du, og så glem- 
mer jeg det, jeg skulde sige — og så siger jeg 
altså til hvert andet ord — men du (siår ud med 

hånden). 

Finn. 
Tak. 

HiELM. 

Selvtak I I små raske ubehageligheder er jeg 
ikke uden dygtighed, men når der skal årstal og 

navner og standpunkter og viljens frihed og så- 
dant — da 

Finn. 
— da vil du pusse mig på ham. 

HiELM. 

Ja helst I — Og så er der det, ser du: Jeg 
har en slags respekt for ham også — det er fan 
til kar — men — men — men 



Finn. 
Hvad er det han gjør da? 

HiELM 
(sukker for spøg). 

Han går omkring og snakker sandt bestandig. 

Finn 

(går ind på spøgen). 

Ja, det må der sættes en stopper for, det er 
klart. 

ANDEN SCENE. 
De forrige. Fm Anna Hielm (fra yenstre). 

Anna 

(tar i hånden). 

Goddag, Finn Hals — goddag, Gerhard. 
Undskyld jeg har ladet dere vente. Men det er 
også svært tidlig — klokken er ikke 11 endnu, 
(gjør en liden panae, ser smilende på dem.) Jeg afbrød nok. 

Finn. 
Å det er bare Gerhard som klager over, at 
sandheden ikke er strafbar her i landet. 

Hielm. 
Å sludder I 

Anna 

(truer spøgende til Hielm). 

Ramseth I 

'Finn. 
Jeg har forresten engang været med i en 
historie, hvor den som talte « sandt », fik pelsen 
ordentlig revet. 

Anna. 

Nå, hvorledes gik det til? (tar en iommerhat frem 

og sætter b&nd på,) Ja, De blir vel med på turen, jeg 
tror det blir vakkert udover fjorden idag. 

Finn. 
Ja, jeg forstod det som en invitation. 

Anna. 
Det var det også, det var jo morsomt — nå, 
hvad var det så med den historien, var det Dem, 
6om var strafferen? 

Finn. 
Ånej, jeg har ikke lyst til at fortælle den. 

HiELM. 

Å jaså! 

Finn. 
Jeg er bange for, at vi ikke kjender hver- 
andre godt nok — at De skal få en anden 
mening om mig — at jeg skal konime til at stå 
i et andet lys — 

Anna. 
— et andet lys end De ønsker at stå i — 

Finn. 

— ja, og det netop nu, da vi er kommet 
såvidt, at de gjensidige indtryk begynder at in- 
teressere os — det kunde være farlig. 

HiELM. 

Undskyld, jeg er kanske overflødig. 

(De ler.) 

Finn. 

— nej, alvorlig talt, der er gået så meget 
imellem siden den tid — 

HiELM. 

Anna, kom, det er bedst vi går. Han vil 
vist tale hemmelig. 

Anna. 
Var det så slemt da? 

HiELM. 

Å fy, der var vist damer med. Kanske de 
var gifte også. 

Finn. 
Der var en dame med. 

Anna. 
Bare gå ud fra det — at jeg har kjendt 
meget få mænd, som vilde ta i betænkning at 
forføre sin bedste vens kone, hvis det faldt sig 
belejlig — 

HiELM. 

— det var et meget tydeligt program — 

Anna. 
— så for den sags skyld skal De ikke 
genere Dem; De skal ikke være bange for at øde- 
lægge mig. 

HiELM. 

Hvorledes er det med konerne? Der plejer 
30 gjerne at være en af hvert kjøn ved sådanne 
lejligheder. 

Anna. 
Ja, det ved jeg ikke. Jeg har næsten bare 
kjendt mænd. 

Finn. 
Jeg må tilstå, at jeg trodde netop, at De 
havde en ganske anden opfatning. Gerhard har 

så ofte fortalt mig og jeg synes også selv at ha 
forstået — 

Anna. 
Ja, min mand og jeg var gift i to år, — og 
det var den eneste helt lykkelige tid i mit liv — 
og vist for ham også. — Alligevel, at han er død, 
det er ligesom en trøst for mig — jeg følte det 
naturligvis ikke sådan strax, men nu senere, nu 
da nogen tid er gået, begynder jeg at se det så- 
ledes — — og det er ikke bare trøst jeg føler, 
nej, endnu stærkere — taknemlighed; taknemlig- 
hed, fordi han elskede mig til sit sidste øjeblik 
— det var jo bare to år det varte — , og ikke 
alene den taknemlighed, men en følelse af tak 
overfor — overfor — ja taknemlighed overhodet, 
fordi jeg nu kan føle mig så sikker, så sikker. 
Et udet ophold.) Ja, det er underligt med det her 
i verden; ved De, hvad jeg har lovt mig selv, 
fordi jeg føler mig så sikker — ja, ikke egentlig 
lovt, men hvad jeg har lyst til. Jeg har lyst til 
at være snil mod alle mennesker. 

(Begge herrerne ser op.) 

Ja snil — god, venlig, snil, gjøre godt, tale 
godt, mene godt. Jeg synes jeg skylder det — 
og jeg synes, at det trænges så ofte. « Dømmer 
ikke», synes jeg er det vakreste som er sagt. 

(Et lidet ophold, da de andre intet siger.) 

Ja, alt dette ædle er kommet nu i den aller- 
sidste tid, (fremdeles smilende) det har nok ikke været 
sådan bestandig, gud bedre os. 

Finn. 
Og alligevel tror De, at de fleste mænd ikke 
vilde ta i betænkning — 

Anna. 
Ja, hvad tror De selv — ånej. De behøver 
ikke svare. — Nej, det var i mit forrige liv, jeg 
syntes det — jeg vil ikke ha noget med det at 
gjøre nu længer. 

Finn. 
Jeg forstår det ikke rigtig. 

HiELM. 

Ikke jeg heller! 

Finn. 
Sig mig fru Hielm, er ikke De svært mis- 
tænksom af naturen? 

Anna. 
Jamen det vil jeg væk fra — og jeg er det 
ikke længer — ikke nu længer. 

HiELM. 

Nej, for det er jagu en plebejisk egenskab. 

Anna 

(forstår ikke ordet). 

Plebejisk? 

Finn 

(ser samtidig hurtig op). 
HiELM. 

— ja simple folks — 

Anna 

(efler et lidet ophold). 

Ja, nu kunde jeg være blit fornærmet hvis — 

HiELM. 

Hvis du ikke havde sådan lyst til at være 
snil. 

Anna. 
Ja. 

(De ler alle). 

Vi skal ikke ha den historien da? Vi skal 
vente til vi blir bedre kjendt? 

Finn 

(halYhfljt). 
Blir vi det da? (hun ser spørgende på ham) — og 

desuden er det for tidligt på dagen at fortælle 
romantiske historier. 

Anna. 
Romantiske? 

(Det ringer). 

Nu begynder de vist at komme. Det skal 
bli forfærdelig morsomt. Jeg glæder mig så og 
Jeg er i sådant godt humør idag. Og sligt vejr! 

Finn. 
Ja, nu vil jeg bare gå hen og kjøbe nogle 
cigarer til turen. 

Anna. 
Kom nu ikke for sent! Klokken 12 går vi 
herfra og kl. 12S'2 var det meningen, at damp- 
skibet skulde gå. Jeg har lejet « Oscar ». 

(Der tales højt i entréen.) 
HiELM 

Der har vi den tyrkiske musik — livvagten. 
Profeten er nærl 

Finn 

(hilser på de indtrædende og går). 

2* 

TREDIE SCENE. 

De forrige (undt. Finn). Fra Hahn. Fra Lindemaim. 

Frk. Lommemd. Grosserer Rasmussen. (Den sidste i 

bicydekostume). Rasmussen taler med Hielm ; de tre Damer 

iler hen til fra Anna. 

Fru Hahn. 
Skal Finn Hals være med på turen? 

Fru Lindemann og frk. Lommerud 

(næsten samtidig). 

Skal han være med? 

Anna. 
Ja, jeg tror det — nu skal jeg gi besked 
om kaffen. 

De tre damer stikker hodeme sammen, mens fru Anna går til 
højre dør, kalder på Martine og gir hende besked. 

Fru Hahn 

(hen til Anna). 

Jeg synes sandelig, at du skylder Ramseth — 

Anna. 
Hvad mener du? 



21 

Fru Hahn. 
Du vil ikke forstå? Vel! 

(sætter sig hen.) 

Fru Lindemann. 
Det blir vist en dejlig tur idag. Og ikke 
trykkende varmt endnu heller. 

Flere. 
Dejlig tur! 

Frøken Lommerud. 
Og netop nu på denne tid er der så malerisk 
også. Alting står så vakkert i farven ! (Håndbevægelse 
som malere). Jeg glæder mig. 



Martine ind med kaffe, chokolade, vin, cognac, selters, kager, 
smørrebrød. Hun byr omkring. Hun viser sig af og til i det 
følgende, bringer ny chokolade, byr om. Hun ser net og fix ud. 



Fru Lindemann 

(hen til Anna). 

Hvad tror du Ramseth vil sige til det? 

Anna. 
Til hvad? 

Fru Lindemann. 
Å lad ikke som du ikke forstår, ven min 

— jeg personlig har ikke noget mod det, men 

— (højt) og hr. Rasmussen, som foretrækker at 
kjøre dal 

Rasmussen. 
Ride! 

HiELM. 

Bicycle? 

Rasmussen. 
Ja, det er den nyeste sport. 

Fru Lindemann. 
Tænk, hr. Rasmussen som har re^t ligefra 
Bergen bare på bicycle. 

HiELM. 

Bare på bicycle — så? 

Fru Lindemann. 
De kommer vel meget før til Sandvikeri 
end vi? 

Rasmussen 

(smiler lidt overlegent). 

Ja, det tror jeg nok, jeg tør anta. 
Fru Lindemann 

(koket). 

At De ikke heller vil rejse med os dal 

Rasmussen. 
Sporten — fruel — frem for alt! 

HiELM. 

Kunde ikke De sidde op bagpå, frue. 

Rasmussen 

(alvorlig). 

Nej, det er tricycle, detl 

HiELM 
(lige alvorlig). 

Så det er tricycle det! — Eller kanske De 
havde lyst til at komme op og ride, frøken 
Lommerud. 

Rasmussen. 
Håhåhå. 



24 

Frk. Lommerud. 
Nej, ved De hvad I 

HiELM. 

Det havde vist været noget for Dem det 
(halvhøjt) — å, De modne mø! 

Frk. Lommerud 

(skotter hen i spejlet). 

De ved, jeg sætter ikke pris på den slags. 

(Hielm byr Rasmussen hen til bordet.) 

Fru Hahn 

(til frk. Lommerud). 

Hvad var det han sagde? 

Frk. Lommerud. 
Til mig? 

Fru Hahn. 
En ugift pige skal være forsigtig. 

Frk. Lommerud 

(fra hende og hen til Auna). 

Jeg tror ikke. Ramseth vil like det. 

Anna. 
Men herregud, hvad — 

Frk. Lommerud. 
Jeg tror ikke han vil like det. 

(hen til fra LindemanD.) 

Fku Hahn 

(til Hielm, som skjænker i et glas). 

Det er cognac. 

Hielm. 
Ja. 

Fru Hahn. 
Det er cognac. 

Hielm. 
Ja, jeg ved det. — Skåll 

Anna 

(halvhøjt). 

Men Janne da! 

Hielm. 
Nu har jeg et lidet forslag at gjøre, så vi 
kan komme lidt i stemning til turen idag. 

Flere. 
Ja ja — hvad er det? 

HiELM. 

Jeg foreslår, at vi blotter os. 

De andre. 
Blotter os — fy — blotter os. 

Rasmussen. 
Håhåhå! 

Hielm. 
Ja, bare på sjælen naturligvis. 

(De fleste forstår ikke og spør.) 
HlELM. 

Jo, hør nul Det er ikke sådan som panteleg; 
for det er kjedelig. Men vi begynder der hvor 
pantelegen ender — vi begynder med: Hvad skal 
han dømmes til, som — 

Fru Ltndemann. 
Å gud! Han vil vi skal kysse. 

HiELM. 

Søde jfni LindemannI — Og så dømmes jeg 
selv først, så jeg kan vise hvorledes det skal 
arrangeres. Og jeg dømmes til at tale sandhed. 

Fru Hahn. 
Så De må dømmes til det? 

(Alle ler). 

HiELM 
(myser til hende). 

Skjelmsmesterl — Og det er desuden en 
nyttig leg; — vi øver os til han kommer. 
Altså: jeg dømmes til at tale sandt. Denne 
dom vil jeg efterleve på den måden, at jeg 
udkaster nogle små vellykkede og træffende por- 
træter af de tilstedeværende. 



Damerne 

(protesterer). 
HiELM. 

Dommen er falden! — Sål 

Frk. Lommerud. 
End De selv da? 

HiELM. 

Ja, jeg skal portrætere mig selv også. For- 
tælle akkurat, hvorledes jeg er og hvori mine 
gjerninger består. 

Fru Lindemann. 
Nej fy det er vist ikke værdt! 

Fru Hahn. 
Lina! 

Alle damerne. 
Nej, nej! De får ikke lov. — Vi vil ikke 
være med! — nej, nej — Vi vil ikke være med! 

Hielm. 
De som ikke vil være med er naturligvis ræd 
for at noget skal komme op. 

Damerne. 
Å langtfra! 

Hielm. 
Og så elsker dere ikke sandheden. 

Damerne. 
Jo-o-o-da! 



I 

Fru Hahn. 
Anna — jeg må bé dig. Man kan jo aldrig 
vide hvad han — 

Anna 

(smiler og trækker på skuldrene som om hun ikke kan forhindre det;. 
HiELM. 

Ja, hvem skal jeg så begynde med? 

Fru Lindemann og frk. Lommekud. 
Ikke på mig! ikke på mig! 

Fru Hahn. 
Hvad er det De vil, menneske! 

Hielm. 
Jeg vil ta pent og forsigtig af Dem, så De 
tilsidst blir stående i samme henrivende skikkelse 
som sandheden — eller som Rasmussen der! 

Fru Lindemann. 
Å gud forbarme sig! 

Rasmussen. 
Håhåhå! 

Fru Hahn. 



Ja, vogt Dem! 



HiELM 

(lader som han er bange). 

Uf nej I Nåx jeg tænker på det, tør jeg ikke 
heller! 

Rasmussen. 
H&håhå! 

HiELM. 

Hys da. De må ikke le så højt, mandl det 
er ikke morsomt alt det jeg siger. Så begynder 
vi. Fru Lindemann — 

Fru Lindemann 

(hvinende). 
Ål 

HiELM. 

Barnet mit, som Ramseth altid kalder hende 
— når hun konmier med sine fromme, uskyldige 
dueøjne og byr ham munden til en liden smask. 

Fru Lindemann. 
Nej fy, det er ikke sandt! 

Frk. Lommerud. 
Jo, det er sandt det. Du er altid så forlegen 
for at få den kyssen af Ramseth. 

Fru Lindemann. 
Jamen du da, du er vel ikke forlegen du — - 

Frk. Lommerud. 

— jamen han kysser aldrig mig — 

Fru Lindemann. 

— nej, det er vel derfor du er forlegen vel. 

HiELM. 

Undskyld jeg afbrød, for det var mig som 
havde ordet. Videre! Vi er ikke alle lige begavet 
her i verden. Nogle er mere, andre mindre. Fru 
Lindemann er mindre. Men det gjør ikke noget, 
for alle herrer gjør kur til hende og betror sig til 
hende og forelsker sig i hende — så der blir altid 
hængende noget igjen. Hun kan snakke med om 
alt muligt, og kan hun ikke svare så smiler hun 

— se deri Nej, smil De bare, det klær så godt. 

— Frøken Lommerud — 

Fru Lindemann. 
Å, gudskelov jeg er færdig I 

Frk. Lommerud 

(samtidig). 

Vær sand! 

HiELM. 

Frøken Lommerud tror at det er ånden, det 
kommer an på i denne legemlige verden, helt 
modsat af fru Lindemann, som mener, at man 
kan komme et godt stykke i den åndelige verden 
med et pent legeme. Begge damerne er kvinder, 
kvinder af megen tugt og ærbarhed ligesom også 
fru Hahn — 

Fru Hahn. 
Pas Dem! 

HiELM 
(skvætter). 
Nej, ikke ligesom fru Hahn! 

(Latter). 



FJERDE SCENE. 
De forrige. Fru Berg. Fru Ottesen. 

Fru Berg. 
Goddag, Annal Du hørte vist ikke, at vi 
banked engang! å gud, jeg trodde vi kom så 

altfor sent. Goddag dere andre! Undskyld at vi 
kommer sådan hæseblæsende ind. Men både 
Randi og jeg er så oprørt, så oprørt. Vi er 
forbigået nu igjen. Ja, hør nu bare I Foged 
Jensen som fik det, er bare 3 — 4 år ældre kan- 
didat. Min mand er kandidat fra 1870 og Otte- 
sen er fra 71 — 

Fru Ottesen 

(der taler temlig langsomt og højtidelig). 

Min mand har bedste karakter. 

Fru Berg. 
Og så går de hen og tar en mand, som al- 
drig har været storthingsmand, aldrig har deltaget 
i det offentlige liv, som ikke har noget at på- 
beråbe sig, som bare har siddet på landet og 
passet sit embede. Å gud og fader hvor vi angrer, 
at vi ikke tog mod statsrådsposten dengang de 
havde så vanskeligt for at få nogen. 

HiELM. 

Var det dengang det blev tilbudt Deres 
mand — 

Fru Berg. 
Ja vist! Ved De ikke det? Men nu synes vi 
sandelig også, at vi har ofret nok for partiet. 

Vi burde blit der, hvor vi oprindelig hørte til. 
Men de skulde passe sig! — men de skulde passe 
sig! Eller var det mere end rimeligt at vi ialfald 
fortrinsvis kom i betragtning ved embedsbesættelser 
for alt det strid og stræv og slæb og slid vi nu 
har havt år ud og år ind. Ja, for hvad har vi 
ikke måttet døje — ja, er dere ikke enige, synes 
dere ikke selv — se nu mig f. ex. Mit hjem 
blir forsømt, mine børn blir forsømt, min mand 
blir forsømt, jeg tror sandt for dyden vi skylder 
skatter på to steder. Og det er jo ikke pur 
unge mennesker heller. — Min 'mand er kandidat 
fra 70 — 

Fru Ottesen. 

— og Ottesen — 

Fru Berg 

(hurtig). 

Ottesen fra 71 — 

Fru Ottesen. 

— og min mand har bedste karakter. 

Hielm. 
Hvad er det De har det så travlt med da? 

Frit Berg. 
Travlt med? Herregud, jeg går jo her og er 
gift med en storthingsmand hele året igjennem jo. 

HiELM. 

Hele året? Vilde De bare ha ham halve 
året da, fru Berg. Vilde De ha mig f. ex. resten 
af året? 

(Der lees og snakkes højt en liden stund, indtil der blir en liden 
pause — da hører man langsomt og tydelig) 

Fru Ottesen 

(der har talt med tru Hahn). 

Og med bedste karakter. 

(Latter igjen.) 

Hielm. 
Ja, sæt Dem nu ned, fru Ottesen, så skal vi 
strax være hos Dem. Vi sidder her og holder 
extramøde i sædelighedsforeningen — og det er 
drøjt nok. 

Fru Ottesen. 

Ja, når jeg skal være ærlig, så har jeg aldrig 

i mit liv vidst om så meget — så meget drøjt 

engang som efter at jeg er kommet ind i sædelig- 

3* 

hedsforeningen. På landet hjemme hos os er det 
ikke så — ikke så — 



HiELM. 
— ikke så indviklet (fru Ottesen nikker) Ja, nu 
fortsætter vi afklædningen. — Hr. Rasmussen — 

Fru Lindemann. 
Jamen, hr. Rasmussen har jo næsten ingen- 
ting på. 

Fru Hahn. 

Line ! 

HiELM. 

Han? Han har ring på tommelfingeren. Det 
er der ingen af os andre, som har. 

(De ser på Rasmussens tommelfinger.) 

Rasmussen. 
Hvorfor skal man netop ha den på en be- 
stemt fingér? 

HiELM. 

Nej hvorfor? — Hr. Rasmussen er fra Bergen. 
Hr. Rasmussen er rig men venstre — 

Rasmussen. 

— det er jo flere af os nu, så det blir ikke 
så dyrt hvergang — 

HiELM. 

— ikke så dyrt hvergang, nej. Så har vi 
literaturen. Hr. Rasmussen læser aldrig «bøger» 
som han kalder det. 

Rasmussen. 
Håhå — gud, hvor kjæk De er — men De 

overdriver — jeg har f. ex. — (leter i hukommelsen, 

finder ikke.) f. ex. — jeg har f. ex. læst, og det 
meget moderne — 

HiELM. 

Med hensyn til den bildende kunst, så samler 
hr. Rasmussen på malerier. Gamle Rasmussen, 
der kloi-te sig op og neglede firmaet fast, prydede 
sine vægge med oljetryk. Under den nuværende 
repræsentant for familjen foregår der en stille 
sjælevandring på de Rasmussenske vægge. Olje- 
trykkene rykker langsomt og forsigtig ud af de 
bedste stuer, og ind drager højtidelig og med 
megen bram oljemalerier, virkelige billeder. Nu 
dvæler oljetryk kun i soveværelset og på kontoret 
— nydelige oljetryk forresten. 

Rasmussen. 
Ja jeg kan ikje kaste dem på gaden vel! 

Anna. 
Det synes jeg også må bli hr. Rasmussens 
private sag. 

Rasmussen. 
Begribeligvis! Jeg har et af Deres mands 
malerier også, fru Hielni. 

HiELM. 

Det er ganske sandt! Og det lod hr. Ras- 
mussen sig tilslå hos en ven af August Hielm, 
som uheldigvis skyldte Rasmussen penger for nogle 
fiskeredskaber. Når nogen skylder Rasmussen 
penger, så gjør han altid udlæg i malerier. Så- 
ledes støtter han kunsten. — Han har en net 
liden samling. Modtages i de bedste kredse. 

Rasmussen. 
Håhåhå, De er vist grulig grov, De. Men 
skidt, det kan være det samme. Eg synes. De 
er kjæk, eg. Skål! 

Anna. 
Ja, nu synes jeg også, Gerhard, at det var 
på tide — 

Rasmussen. 
De må endelig ikke ulejlige Dera, frue. Jeg 
synes, han er kjæk. Og så er det sandt. Det 
er sandt hvert Ord han siger. 

HiELM. 

Jagu er det sandt, ja. — Så skal jeg ta mig 
selv da. 

Damerne. 
Å gud! å gud! 

Anna 

(halvhøjt). 

Gerhard ! 

Hielm. 
Bare ikke være bange! — Jeg vil først tale 
om hvor bra jeg er. Jeg er så bra. 

De andre. 
Så? - bra!? 

HiELM. 

Ligger ikke Norges bank usprængt? Har jeg 
nogensinde malt Romsdalshorn, når jeg lå i Drø- 
bak om somren? Å, al den masse dejlig hum- 
bug, jeg har undladt! Alle de rødmende jordbær 
jeg ikke har plukket! Al den gyldne most jeg 
ikke har drukket, al den kanarisec jeg ikke har 
bæljet i mig. Alle de skjønne kvinder, som går 
rene og pletfri omkring — tilårskomne og knop- 
pende unge, friske, nyvoxne — 

Fru Hahn. 
Det er vist ikke værdt De går J^idere. 

HiELM. 

Nej, det er vist bedst at komme tilbage til 
økonomien igjen. I gamle dager, fru Hahn, da 
De likte mig endnu bedre end nu, da gik vi altid 
forbi der hvor min skrædder bor, nåi* vi var ude 
og sværmed sammen, husker De det? — en så 
alvorlig, velstående og embonpointeret dame styrker 
krediten. 

Fru Hahn. 
Det er uforskammet! Var det derfor, De 
altid vilde vi skulde gå gjennem Slotsgaden? 

HiELM. 

Nej, det var vinhandleren som bodde i Slots- 
gaden. 

Rasmussen. 
Håhåhå. 

(Det ringer stærkt.) 

Fru Lindemann. 
Der er han. 

Alle op, ordner lidt på gig, flytter på stolene. En lænestol kommer 
til at stå i midten. 



HiELM. 

Og jeg som ikke blev færdig. 

Fru Lindemann. 
Ja, det begyndte så godt. 

Rasmussen. 
Håhåhå. 

HiELM. 

Og så havde jeg gjemt det allerbedste tilsidst. 

Fru Hahn 

(hånlig). 

Hvad mon det var? 

HiELM 

(høflig). 

Direktricen for hr. Ramseths kvindelige op- 
iysningsbureau. 



FEMTE SCENE. 

De forrige. Ramseth (en høj mand med sort skj«g og temlig 
langt sort hår som er gråsprængt ved tindingerne.) 

Der er stille i stuen. Alle damerne har rejst sig. Anna går mod 
Ramseth og trykker hans hånd. 



Ramseth. 
Goddag venner! 

(Lidet ophold.) 

Fru Lindemann 

(hen til Ramseth, byr munden frem). 

End jeg da? 

Ramseth 

(kysser hende). 

Dér I 

Anna. 
Må jeg præsentere grosserer Rasmussen fra 
Bergen. 

Rasmussen 

(bukker og smiler). 

Jeg ved ikke om De kjender — jeg har hørt 
til Deres parti — 

Ramseth 

(flygtig hilsende). 

Der har mødt mig noget tungt. (Lydelig inter- 
esserethed fra damernes side. Ramseth ser sig om.) Dette kunde 
ha VSeret så hyggeligt (sætter sig i lænestolen). 



Anna. 
Hvad er det da, Ramseth? 

Ramseth. 
Å, det er så kjedeligt. Jeg mødte Carsten 
Solhejm. Han lugtede af brændevin, og klokken 
er ikke 12 endnu. Det er så tungt! Jeg havde 
håbet så at der skulde blit noget af ham. Gud 
velsigne dere, dere som har gode og hyggelige 
hjem, kan dere ikke ta dere af ham, så han ikke 
går tilgrunde — og gjøre noget for ham. 

Anna. 
Jeg har aldrig vidst — 

HiELM. 

Ikke jeg heller — 

Ramseth. 
Der er ikke tv il. Ta dere af ham! 

HiELM. 

Nu har jeg kjendt Carsten Solhejm i mange 
år, og vi har mange ganger slået af en rangel 
sammen. Men jeg har — altså — aldrig mærket, 
at det skulde trænges, — altså — at nogen tog 
sig af ham. Desuden er han gift med en meget 
bra kone så de ærede fruer behøver vist ikke 
at ulejlige sig. Han har hjem selv. Og såvidt 
jeg ved, så har altså ikke nogen af de tilstede- 
værende vidst, at det var så dårlig med ham 
heller. Vel? 

Anna. 
Du må ta fejl, Ramseth. 

Ramseth. 
Nej, det kan ikke være muligt. Og det 
ligner jo desværre så de unge. Ingen af dem er 
til at forlade sig på. — Ja, ja, væk med dette! 
Men er ikke klokken mange. Vi må gå. Vi er 
jo kommet allesammen! 

Fru Hahn. 
Ikke alle! 

Ramseth. 
Hvem venter vi på da? 

Anna. 
Kandidat Hals. 



HiELM 
(samtidig). 

Finn Hals. 



Ramseth. 
Finn Hals — det usædelige menneske 
den fruentimmerjæger — 

(Nogen uro.) 

Anna. 
Nej, men Ramseth, sådan har du ingen ret 
til at tale. 

Ramseth 

(afgjørende). 

Det er noget som alle ved. 

HiELM. 

Det er svært så lastefuld ungdommen er blit 
efter at De nådde de femti, Ramseth. 



SJETTE SCENE. 
De forrige. Finn Hals. 

Anna. 
Må jeg præsentere en god ven, kandidat Finn 
Hals. Fru Hahn, frk. Lommerud, fru Lindemann, 
fru Ottesen, fru Berg, hr. Ramseth. (Ramaeth bukker 
Btivt, udt forlegent) grosserer Rasmussen! — En kop 
chokolade, Finn Hals. 

Finn. 

Tak I (han forsyner sig). 

(Få&ldende lang pause.) 

Fru Lindeman n. 
Ak ja, den drikken! 

HiELM. 

Ja, og det hykleriet! 

Finn 

(ser spørgende omkring, forstår ikke). 

Hvem er det som drikker så? 

Fru Lindemann. 
Å, det er en ung forfatter, Solhejm, som hr. 
Ramseth mødte idag. De kjender ham vist ikke. 

Finn. 
Carsten Solhejm. Jo meget godt! Jeg talte 
med ham i dette øjeblik, nu nede på gaden. Han 
havde netop truffet hr. Ramseth, sagde han. 

HiELM. 

Var han svært fuld? 

Finn. 
Fuld? 



'I 

HiELM. 

Ja, Ramseth siger han lugted brændevin. 

Finn. 
Så? Jeg mærked ingenting, og jeg talte da 
med ham i flere minutter. — 



Ramseth 

(vendt mod Fiim, temmelig barskt). 
Ja, så har jeg muligens tat fejl da! 


Jaja 


— jaja! 


Finn 

(lidt stødt). 





HiELM. 

Men nu er hemligheden vel forvaret — altså 
— i disse dydsirede damers barme og i disse brave 
mænds bryster, og imorgen er det ikke ude over 
hele byen, at Carsten Solhejm var snydefuld kl. 9 
om morgenen, og hele historien vil således bare 
være vidne om hvilken dårlig næse og hvilket 
godt hjerte Johannes Ramseth har. (Han laver sig et glas). 
Skal ikke De ha et glas, hr. Ramseth? 

Ramseth 

(ryster på hodet). 



^ 

HiELM. 

Nej, det er sandt, De drikker jo ikke selv. 
De bare lar andre drikke Ja — den drukken- 
skaben er slem, De — og det kunde vist ikke 
skade, om der blev slået ud et par potter her i 
landet, men det hykleriet, det forbandede hykleriet 
som folk fylder sig med i stedet, det er jagu værre 
— ikke sandt fru Hahn? 



Fru Lindemann 

(halvhøjt). 

Hvorfor skal De bestandig henvende Dem 
til Janne? 

Fru Hahn 

(halvhøjt). 

Jeg kan godt svare for mig selv. 



Fru Lindemann 

(som før, naivt.) 

Jamen du svarte jo ingenting. 



Fru Hahn 

(halvhøjt.) 
Så? 

(Pause.) 



50 

Anna. 
Ja, nu tror jeg klokken er så mange, så hvis 
dere har forsynet dere — 



Ramseth 

(som siden sin sidste replik har gået omkring i ståen på krys og 
tvers, stanser nu brat foran Finn). 

Nej vent ! — Jeg har en afbigt at gjøre Dem, 
hr. Hals. 



Finn. 
Mig? 

Ramseth. 
Ja. I hvert tilfælde havde jeg ingen ret til 
at tale som jeg gjorde. Det var af rygter jeg 
havde det. Jeg havde ingen erfaring selv. Jeg 
ber om undskyldning. 

(Damerne indbyrdes beundrer Ramseth.) 



Finn. 
Jeg ved ikke hvad De sigter til. Jeg ved 
ikke hvad De har sagt engang! Jeg kan ikke ta 
mod nogen undskyldning. (Han ser sig om.) Jeg ved 
ikke hvad hr. Ramseth har sagt. 

(Da ingen svarer, siger) 
HiELM. 

Hr. Ramseth talte om dit forhold til sædelig- 
heden. 

Ramseth. 
Det var om Deres forhold til sædeligheden, ja. 

Finn 

(noget forbauset). 

Til — til sædeligheden? (gansite roUg). Ja, jeg 
skal ikke nægte, jeg S3aies det er en noget underlig 

SelskabstO — (afbryder sig, da han kommer til at se hen på Anna). 

Jeg tør ikke spørge, hvorledes De egentlig kommer 
til at beskjæftige Dem med min sædelighed? 

Ramseth. 
Jeg har gjort Dem min undskyldning. 

Finn. 
Ja, jeg hører det, men — 

Fru Hahn 

(med håndtryk). 

Du kan ikke lyve, du — 

Fbu Berg. 
Og så det at erkjende at man har uret. 

Fru Lindemann. 
Ja netop. 

Frk. Lommerud 

(til Finn). 

— en sådan ærlighed, en sådan kjærlighed 
til sandheden — ja, synes De ikke selv — jeg 
synes det er stort, jeg. 

Finn. 
Å, herregud, — med måde! 

Alle damerne står uu takkende omkring Ramseth. 

Fru Hahn 

(til fru Ottesen). 

Sandheden er formelig hans natur. 

Fru Ottesen. 
J-a-a-a-da ! 

Ramseth 

(tU Anna, som ikke er kommet hen til ham). 

Du ser ud som du er fornærmet, Anna. 

Anna. 
Ja, jeg synes virkelig ikke alt dette havde 
været nødvendigt. 

Ramseth. 
Ikke nødvendigt 1 Du ved godt, og I ved alle, 
hvad det er som har tat al min tankegang i denne 
tid. Og når du det ved, skulde du fort og let 
kunne glemme et — et — uselskabeligt ord, et 
ord, som var uoverlagt, men som havde sin rod i 
den tankegang, at også i det selskabelige liv skal 
der være ansvarsfølelse, at man får holde sit hus 
og sin omgang ren, som man skal holde sin gjer- 
ning og sin tanke ren — og det er vi vel alle 
enige om, tænker jeg (ser sig om). 

(Indrømmelfiesmumlen fra kvinderne.) 

I ved, som jeg, at jeg af min sjæl hader den gift, 
som margstjæler den norske ungdom, den usædelig- 
hedens gift, som er hos alle, næsten alle unge 
mænd nu om dagene — i tanker, sind, ord, blik, 
sprogi følelse, håndtryk. 

Alle kvinderne, beundrende, endnu tættere om ham. 
HiELM. 

Hvorledes er det med Deres håndtryk, Ras- 
mussen? 

Rasmussen. 



Håhåhå. 



Ramseth 

(stærkt). 

Dette er ikke noget at le af, unge mand! 

Rasmussen 

(imponeret). 

Jeg ler ikke — jeg bare lo af — (vii søge trøst 

hos frk. Lommerud, så hos fru Lindemann, — men forgjæves.) 

Ramseth. 
Dette føler jeg stærkt, men jeg føler en ting 
til. For en ung kvinde, som står alene og især 

(med direkte hentydning) for eh Ung kvinde, SOm altid 

har stået alene, er der fare — 



Anna. 
Jeg forstår ikke rigtig hvad det er du mener, 
Ramseth, men nu er klokken mange, og så skulde 
vi gjerne være i lidt godt humør, og så mine 
damer og herrer: Opbrud! 



Alle rejser sig. De fleste op mod baggrunden. Man tar på sig i 

baggranden og i entreen, hvortil dørene nu blir stående åbne. Masser 

af plæder, rejsemåler, rejsetasker, kikkerter o. s. v. 

Anna 

(til Martine, som sees hjælpende i bag^grunden). 

Er alting bragt ned på bryggen? 

Martine. 
Ja frue, Hans har kjørt ned altsammen. 

Rasmussen. 
Ja, jeg får se at komme i forvejen for at 
hente bicyclen. Farvel sålænge, frue, — skal jeg 
besørge noget for Dem i Sandviken, for jeg kommer 
først — håhå. 

Anna. 
Er De vis på det. Jaja, vi får se. 

Rasmussen 

(sagte til Hielm). 

Sørg for, at jeg får sidde ved siden af Dem 
ved bordet. Vi skal ha det så kjækt. 

Hielm. 

Skulde valget bli mellem Dem og Ramseth, 
så kan De være sikker. 

Rasmuesen går. 

Anna 

(til Finn). 

Jeg vil håbe De ikke er sint — 

Finn. 
Nej frue, sint er der ikke tale om, men jeg 
skal ikke nægte, at hr. Ramseth tiltaler mig ikke 

synderlig. — (op mod baggrunden til de andre.) 

Ramseth 

(hen til Anna). 

Vær forsigtig! 

Anna. 
Nej nu, Ramseth, nu må du holde op. Jeg 
forstår dig virkelig ikke. Hvis jeg ikke var i så 
godt humør, så vilde jeg ha følt det som du 
havde git mig dada i hele selskabets nærværelse 
— og nu er jeg da virkelig blit for stor til det. — 

Ramseth. 
Du ved, jeg spøger ikke med disse ting. 

Anna. 
— og hvad mener du med en kvinde, som 
altid har stået alene — var det ikke så du sagde. 

Jeg har jo været gift. Var det ikke det udtryk, 
du brugte? 



Ramseth. 



Jo. 



Anna. 
Jamen jeg har jo været gift. 

Ramseth. 
Jeg ved det. 

Anna. 
Men da ved du jo også — du ved jo bedre 
end nogen, hvilket inderligt forhold — ja, jeg vil 
ikke stå her og fortælle det til dig — du ved jo, 
at der ikke var nogenting som skilte — 

Ramseth. 
Ikke det? 

Anna. 
Er det mig du sigter til? — har jeg gjort 
noget galt. Ved du noget, eller tror du at vide 
noget, så sig detl — Hvad er det du beskylder 
mig for? 

Ramseth. 
Jeg beskylder ikke dig for noget — 

Anna 

(stærkt). 
Tal ud I (Et Udet ophold, da hau ikke svarer). 
(De andre er imidlertid blit opmærksomme.) 

Min mand? — August? — 

Ramseth. 
Jeg tror ikke han var bedre end andre unge 
ægtemænd. 

Anna. 
— efter at vi blev gift? (smerteligt.) Fy, Ram- 
seth — fy! (til de andre.) Undskyld, jeg er ikke 
rigtig frisk — jeg blir ikke med på turen — men 
dere andre — dampskibet — (ind tii venstre). 

(Almindelig forlegenhed.) 

Fru Hahn 

(efter et lidet ophold). 

At hun da aldrig kan lære sådant! Bare 
fordi noget går hende imod så glemmer hun 
hensynet til alle andre — glemmer at hun er 
værtinde — glemmer — 

Damerne, 



Ja, ja! 



Fru Berg. 
Ja, det kommer igjeii! 

HiELM. 

Hvad kommer igjen? 

Fru Lindemann. 
Hun hører jo ikke egentlig til kredsen. 

HiELM. 

Gud give hun bare var vel ude af den også! 



Ramseth 

(der har tænkt på det, som er passeret; stærkt). 

Nej ikke således! Hvad jeg sagde til hende, 
det måtte gjøre indtryk. 



Finn. 
Ja, det så ud til det! 

(tar en avis, sætter sig ned.) 

Ramseth. 
De skal ikke tale i den ironiske tone, unge 
mand. Hvad jeg sagde, det har gjort indtryk. 
Kanske af smertelig natur nu strax i begyndelsen. 
Men det vil forandre sig. For hvad jeg meddelte 
hende, det var af sandhed, og det vil åbne hendes 
øjne, og hun vil takke mig. Og derfor er jeg 

glad på forhånd. Nu går jeg — (dameme viser be- 
kymrede miner.) Men jeg lover jer en tur og det om 
ikke længe, hvor fru Anna også skal deltage — 
ja, jeg vil ikke sige mere. (strålende.) Men du store 
gud I der skal bli en jubel — nå, nål men idag 
vil vi ikke — hverken fru Anna eller jeg. — Men 
nu skal I la hende i ro. Det trænger hun, for 
hun må tages varsomt. Sandheden er stærk, men 
sund I Farvel! farvel venner I (går.) 

HiELM. 

Farvel Del Mange tak for idag. Det var 
en rigtig hyggelig tur. 

(Alle dameme har fulgt Ramseth til døren, som blir stående 
åben. Et par af damerne hjælper ham.) 

HiELM 

(vender sig spørgende til Finn.) 

Finn. 
Nej, aldrig i verden I 

HiELM. 



Hvadbehager? 



Finn. 
Nå! — jeg synes du spurgte, om jeg nogen- 
sinde havde sét magen. 

Alle damerne ind, går temlig hurtig tvert over soenen hen til 
den dør, som fru Anna gik nd af. Hielm hen og stiller sig foran 
døren. 

HiELM. 

Nej, husk nu på! Han selv sagde, at dere 
skulde la hende i ro. Nu skal vi gjøre os det 
lidt muntert. Fylder bægrene eller kopperne efter 
behag. 

Fru Lindemann. 
Ja kom! 

Fru Hahn. 

Line! (tll melm, som endnu står ved døren.) Jeg vil 

gå ind til Anna; hun er min veninde. 

Hielm. 
De får ikke gå ind til Anna. Hun er næsten 
min kusine. Nå, lidt gemytlig nu, gamle veninde ! 
— så skal jeg* fortælle nogle muntre ungkarle- 

oplevelser! Så kan dere få lidt stof til betragtning 
i sædelighed sforeningen, mine damer — der er 
endnu mere at lære, fru Ottesen! 

(Damerne blir urolige.) 
Har dere hørt om dengang (lader som han tænker 

sig om, smiierj å gud, hvor hun var dejlig. Sorteblå 
øjne, ellers helt blond i farven — askeblond! — 
en figur, å en figur, fyldig over brystet og dog 
slank ! 

Fru Hahn. 
Jeg må be Dem ikke at fortælle Deres hi- 
storier højt. Der er ugifte folk tilstede. 



Frk. Lommerud. 
Ja. 



HiELM. 

Ja jeg er også ugift. De vil altså heller ha 
historien i enrum, fru Hahn. Nu skal De høre. 

(hen til fru Hahn, som er veget op i baggrunden.) Klokken 

kunde være sådan omtrent 9 om aftenen (fort- 

sætter sagte). 



Fru Hahn 

(skriger pludselig og farer ud af baggrundsdøren). 

HiELM 
(til de andre). 

Hun havde vist hørt den før, siden hun ikke 
vilde høre mere. Ja, så skal dere andre få den, mine 
damer. Hør nu frk. Lommerud — og De, fru 
Ottesen — den var lidt over 9 — (hen tu de andre 

enkeltvis, som alle sætter i et lidet skrig og derpå farer ud. Man 
hører kun enkelte ord som «flaske god vln», « varmt 1 ovnen både i 
dagligstuen og». — Kun fru Lindemann blir lidt efter.) 

Fru Lindemann. 

Nå og så? 

HiELM. 

Nå, De vil ha den helt? 

Fru Lindemann. 

Å, — gud nej I (skriger, ud.) 
(Når de alle er ude, stiller Hielm sig i den halvåbne dør.) 

HiELM. 

Farvel mine damer! Jeg skal hilse Anna! — 
Skal jeg hjælpe med ydertøjet? — Ikke det? 

(Man hører endnu et ^eblik de hendøende damestemmer.) 

HiELM 

(lukker døren). 

Se så fik jeg da ryddet bulen for en gangs 
skyld! Men gud ved h vorlænge det varer! 

Finn. 
Det er vel bedst vi også går da. 

HiELM. 

Lad os bare vente til damerne har forduftet. 

Finn. 
— for der blir vel ikke noget af den turen. 

HiELM. 

Nej, det gjør der ikke — hvis ikke vi to 
skulde rejse med dampen da. — Det kunde kanske 
bli vel så moro. Dampbåden står til vor disposi- 
tion — og passagerer skulde jeg nu altid skaffe. 

Finn. 
Nej, jeg har ikke lyst til sligt nu. 

HiELM. 

Jaja, far! — men vent nu lidt, jeg skulde 
havt mig et lidet glas først. Det synes jeg, jeg 

har fortjent. (Hen til bordet, mens Finn går mod baggranden ; 
efter at have skjænket 1 et glas.) Du ! Nu ruller RasmUSSen 

udover landevejen. Han kommer først. Jeg undres 
om han synes, det er «kjækt». 



ANDEN AKT. 



Samme dekoration. Eftermiddagen dagen efter. Det mørkner 
lidt i løbet af akten. 

FØRSTE SCENE. 
Fru Anna. Fru Lindemann. Fru Hahn. 

Fru Hahn. 
Og derfor synes jeg sandelig det er underligt 
du ikke vil følge med. 

Fru Lindemann. 
Det synes jeg sandelig også. Jeg er aldeles 
enig med Janne i det. 

Fru Hahn. 
Og så vilde du glemme alle de ubehagelig- 
hederne fra gårsdagen. 

Fru Lindemann. 
Og lidt stadighed i foreningens tjeneste, kjære- 
dig Anna, vilde ikke være så galt, og idag er der 
herrer også (fru Hahn ser på hende) det vil Sige , de 
mandlige delegerede gir møde idag — til fælles^ 
konference. Og du, Anna, du er den der har 
skulket mest af os allesammen. 

Anna. 
Jamen, herregud, nu har jeg ikke lyst. Og 
nu får dere sandelig holde op, for ellers blir jeg 
grov og var istand til at glemme hele opdragelsen 
min. Den sidder løst ved dere. 

Fru Hahn 

(rejser sig). 

Ja tak skal du ha. Da er det bedst vi går. 

(Det ringer. Fru Anna bUr urolig.) Skulde det være Ram- 

seth. Det ringte så stærkt, synes jeg. 
Fru Anna 

(mod baggrunden). 

Fru Lindemann 

(halvt afsides til fru Hahn). 

Han kommer naturligvis for at be om und- 
skyldning fordi han var så streng igår — r »rlig, 
oprigtig — som han er — det ligner ham, du! 

Fru Hahn 

(sagte så Anna ikke hører det). 

Å, langtifral Tvertimodl Han kommer for at 
gjentage det, han sagde igår, for at prente det 
ind — for at slå det fast — mandig og sandheds- 
kjærlig. Det ligner ham. 



Fru Lindemann. 
Ja, begge dele vilde ligne ham. Han er stor. 

Martine ind. 

Martine. 
Hr. Hals er ude og spør om han må få hilse 
på fruen. 

Anna 

(der blir roligere, da hun hører hvem det er). 

Ja, be hr. Hals komme ind. 

Martine ud. 

Fru Hahn. 
Jeg kunde tænke det! 

Fru Lindemann. 
Ja, naturligvis! 

ANDEN SCENE. 
De forrige. Finn Hals. 

Finn. 
Goddag. 

(Hilsen.) 

Anna. 
Værsgod sid ned, hr. Hals! Hvad var det 
du kunde tænke, Janne? 

Fru Hahn. 
Å, det var ingenting. 

- Fru Lindemann. 
Ingenting, kjære dig. 

Anna. 
Jo, frem med det! men sig sandheden. 

Fru Hahn. 
— nej, kjære dig, hvor kan du tro — 

Fru Lindemann. 

— ingenting. 

Anna. 
Det skulde vel aldrig — nu er dere i katte- 
pine nu — 

Fru Hahn 

(febrilsk). 

Kattepine 1 haha! Du skal nu altid spøge. 
Fru Lindemann 

(taler meget højt). 

— altid er du så morsom! hahahaha. 

Anna 

aer). 

Ja, er jeg ikke? 

Fru Hahn. 
Farvel, hr. Hals. 

Fru Lindemann. 
Farvel, hr. Hals. 

(Begge meget hurtig ud,) 

TREDIE SCENE, 
Anna. Finn. 

Finn. 
De var svært muntre, de damerne. 

Anna. 
Ja, jeg synes jeg måtte sætte lidt liv i dem. 
De har siddet her og kjedet mig nu næsten i 
halvanden time. 



Finn. 
Tror De, fru Anna, at det egenlig er behage- 
ligt sådan at komme ind i en stue, hvor tre 
damer står og ler midt på gulvet, mens man selv 
ikke har anelse om hvad der er så morsomt. 
Hvad var det som var så morsomt? 



Anna. 
Det var ingenting! 

Finn. 
Ingenting 1 Det var lidet! 

Anna. 
Fru Hahn « tænkte », at det var Dem som kom. 

Finn. 
Kan man se det på mig alt? 

Anna. * 
Nej, det var før De kom ind. 

Finn. 
Aså! ja, det forandrer jo sagen. 

Anna. 
Men vil De ikke sætte Dem! 

Finn 

(sætter sig). 

Har hr. Ramseth været her og bedt om und- 
skyldning? 

Anna 

(hurtig). 

Undskyldning? — (afbryder sig.) Nej, han har 
ikke været her. Gidet ophold.) Jeg var kanske også 
noget vel heftig. Ja, De får virkelig undskylde 
mig. Hals. Men det, Ramseth sagde, gjorde i 



72 

øjeblikket et stærkere indtryk på mig end jeg selv 
vidste af. De måtte jo tro, — endnu har jeg så 
forfærdelig vanskelig for at styre mig, og det er 
især enkelte, — specielle ting (spegende) men land* 
turen skal De få en anden gang istedet. 

Finn. 
Han sagde så, Ramseth, ogsål 

Anna 

(glad). 

Sagde Ramseth? 

Finn. 
Det lader til at glæde Dem! 

Anna 

(vil slå det hen). 

Å - 

Finn. 
Det er en original måde hr. Ramseth gjør 
kur på! 

Anna. 
— gjør kur? 



I 

Finn. 
— ja, at fortælle sandheder om en mand 
for at gjøre indtryk på hans enke — ikke sandt? 





Anna 




(tier). 




Finn. 


Ikke sandt? 


— Synes De ikke? Hvorfor 


svarer De ikke? 


» 




Anna. 


Nej, tal De. 


Jeg har lyst til at høre hvad 


De siger. 





Finn. 
Jeg kan ikke tale, når De sætter Dem til 
at tie. — — Hvad er det for noget De har lyst 
til at høre mig sige. — — Når jeg kunde forstå, 
hvad der er for noget tiltalende ved denne Ram- 
seth — ja, tro nu endelig ikke det er fordi han 
er rival. 

Anna. 
Rival! 

Finn. 
Rival ja I — Hvad er det De kan like ved 
ham? 

Anna 

(stærkt). 

Jeg har troet at han talte sandt, lige til igår 
— talte sandt, tænkte sandt, følte sandt, at han 
ikke kunde andet, at han var sådan. 



Finn. 

— og nu? 

Anna. 
Nu! — Tror De, han talte sandt da? 

Finn. 
Ja, det ved jeg virkelig ikke. 



Anna 

(stærkt). 

Men jeg ved det I 



Finn. 
Kjønnene er svage for hverandre. 



75 

Anna 

(afbrydende). 
Hys ! — (lidet ophold, først rolig, så stærkere.) Jeg har 

troet på Ramseth; jeg har stolt på ham; jeg har 
støttet mig til ham. Jeg har havt en følelse som 
han har holdt mig kraftig i hånden lige siden 
August døde. Og jeg har behøvet én til at holde 
mig i hånden for ikke at bryde ud — 

Finn. 
Bryde ud? 

Anna. 
Åja — det forstår ikke De — De har be- 
standig — bestandig — bestandig (smiler da hun finder 
udtrykket) hørt til kredsen, De, som fru Lindemann 
plejer at sige, haha. 

Finn. 
Gudskelov, ikke til den kreds hun mener. 

Anna. 
De forstår hvad jeg mener, altså. 

Finn. 
Ja. Og nu da De mener, at han har løjet 
i dette ene Ugeoverfor Dem, nu tror De ikke — 
ja, hvad tror De om ham nu? 

Anna. 
Ja, det ved jeg ikke! Nu kan jeg ikke 
hverken se eller høre andet end det ene han har 
sagt til mig — og alligevel, skal jeg være ærlig, 
så tror jeg det samme om ham som før, men at 
det bare er overfor mig — 

Finn. 
Altså som jeg sagde: det er en original måde 
hr. Ramseth gjør kur på — 

Anna. 
Han er ærlig til fingerspidserne alligevel. 
Han føler så stærkt at det må ud, og så kommer 
det voldsomt. Han stiller store fordringer til 
andre om at være sand. Men han er det også i 
højere grad end de fleste mennesker og har ikke 
høstet bare tak for sit mod. 

Finn. 
Ja, herregud, når det er naturligt for ham, 
så er det ikke noget at takke ham for. At rose 
en mand som har talent for at han er modig, 
det synes jeg er det samme som at rose solen 
fordi den skinner — den kan ikke for det. Men 
jeg synes, at når han har så meget ærhghed og 

sandhed og oprigtighed, så skulde han også skaffe 
sig lidt — ja rent ud lidt takt. Jeg ved, det er 
egentlig ikke noget moderne ord, — men — det 
er ingen skam at ha takt, og det kan være en 
forbrydelse ikke at ha det. 

Anna 

(lidt hånlig). 

Takt! 

Finn. 

Ja, gudbevares, det er kaviar for — 

Anna. 
Hr. Hals! 

Finn. 

— undskyld, jeg mente ikke 

Anna 

(hurtig). 

— jo. De gjorde. 

Finn. 
Fru Anna, De er så brå i vendingen. De er 
så hurtig i tonen, De — 

Anna. 

— jeg mangler takt — 

Finn. 

— De mangler gehør, ja. 

Anna. 
Jamen, nu sidder jo De og siger mig sand- 
heder. 

, Finn. 
Undskyld, jeg skal aldrig gjøre det mere. 
Det må være en omgangssyge her i landet. Det 
er vist hr. Ramseth, som smitter. 

Anna. 
Å, det kunde vist være heldigt om dere yngre 
blev lidt smittet af Ramseth. Han sliter og er 
på færde fra tidlig om morgenen til sent på 
aftnen. Der findes ikke den sag. her i landet, 
som han ikke tar sig af, — han skriver jo 
næsten hele avisen alene, og endda får han tid 
til at tale på folkemøder, til at holde foredrag, 
til at virke for afholdssag, for kvindesag, for 
sædelighedssag — og han får virkelig udrettet 
noget her i landet, han får gjort noget for andre 

— og med en sådan varme, en sådan begejstring 

— slige mænd er det nu vi trænger først og 
fremst da. Han er den eneste, som får mig til 
at føle varmt for — for — for udviklingen — 
ja kort sagt for andre mennesker, og det er jo 

det vi skal det er den eneste lykke, mener 

jeg — 

Finn. 
Er det portrætet af __ Deres mand, De sidder 
og sér på der? 

Anna 

(farer op). 

Ja! — Har De slet ikke hørt på hvad jeg 
har sagt? 

Finn. 
Joda! (rejser sig.) Ved De når det var første 
gang. 

Anna. 
Første gang? 

Finn. 
Ja! — Det var på den fisketuren nede på 
Tjømø. De stod med hvid lue — sådan lidt 



80 

på skrå på hodet, og den stramme regnkåben 
knappet helt op til halsen. Det var første gang 
i Deres liv De skulde dra en fisk. De stod 
alvorlig midt i båden og så udover sjøen og be- 
væged hånden op og ned, aldeles mekanisk — 
sådan! — det var med pilk De fisked husker 
De, — så gik der et ryk gjennem Dem; De bøjed 
Dem fremover, så ned i sjøen, slap snøret, 
skreg ud og klapped i hænderne og så så rundt 
på os alle — De strålte, — nej, De funkled af 
glæde. Vi andre måtte skrige til Dem at De 
skulde hale ind. — Da var De ikke så lidet 
vakker. Det syntes både jeg og gamle Palle, 
lodsen. — Det var første gang (g&r et slag hen- 
over gulvet, forsøger at ta fotografiet ud af Annas hænder. Hun 
holder tast, så det Ikke lykkes. Han driver tilbage til sin plads). 

Det var første gang, ja. Om De er indtaget i 
mig, det ved jeg ikke. 

Anna 

(smilende). 

Ikke det? 

Finn. 
Men De har ikke noget imod mig. Tvert- 
imod! — Og det er nu halve vejen det. Sådant 
nytter det ikke at nægte. Det kan man — jeg 
ialfald, føle lang tid før det kommer. 

Anna. 
Hør nu, kjære Finn Hals, jeg synes at De 
som ved — 

Finn. 
Jamen det bryr jeg mig ikke om. 

Anna. 
Hvad bryr De Dem ikke om? — De må da 
la mig tale ud. 

Finn. 
Jeg ved så godt hvad De vil sige, — at De 
aldrig kan glemme Deres mand, at De — (tar por- 

tiætet fra hende og lægger det på et lidet bord foran hende). Og 

jeg skal indrømme at De er en af de eneste som 

jeg tror det om — jeg tror at De ialfald vil ha 

forfærdelig vanskelig for at glemme. Men tiden 

går, og tiden sliter, og minderne begynder som 

dybe sår men ender som sød melankoli, og det 

er en ikke ubetinget ubehagelig Stemning. Om 

De er kommet sålangt, om der er gået så lang 

tid, det ved jeg ikke — men nægt det ikke, De 

har igjen begyndt at føle at De har ungdom, at 

De har en natur som må voxe, røre på sig, 

strække sig — nægt ikke det fru Anna, at De 

6 

er et ganske andet menneske nu end lige efter at 
Deres mand døde. 

Anna. 

Jeg skal sige Dem en ting, Finn Hals, som 
jeg forresten ikke tror De forstår. 

Finn. 
Sig frem! 

Anna. 
Det var sandt alt hvad De sagde. 

Finn. 
Var det sandt? Nej, det blir sandere og 
sandere for hver dag som går. 

Anna. 
Nej, det var sandt — sandt lige til igår, 
lige til Ramseth sagde det han sagde, — men 
lad os ikke tale mere om det. 

Finn. 
Nej, lad os ikke det! — fru Anna, kjender 
De historien om kong Midas? 

Anna. 



Nej. 



Finn 

(en liden bitte smule duperet over hendes: nej;. 

Ikke det? — Jo, han fik den gave af guderne, 
at alt hvad han rørte ved skulde bli guld. Sådan 
er det med den som er forelsket — sådan har 
jeg følt det når jeg har elsket. — 

Anna. 
Har De elsket før? — 

Finn. 
Om jeg har elsket! — Ja! Og det ikke engang! 
Og da har jeg altid følt det sådan, at alt hvad 
jeg rørte ved blev guld. Jeg kunde ikke se, ikke 
høre nogenting uden at hun var med i det alt- 
sammen, jeg drømte om hende, jeg havde hendes 
navn på tungen — alt hvad jeg tænkte, det kom 
hun ind i, fra jeg stod op om morgenen hele 
dagen igjennem og natten til næste morgen og 
videre og videre i alt hvad jeg gjorde, i alt hvad 
jeg sagde, hvor jeg snudde og vendte mig, — guld, 
guld guld altsammen — å det var skrækkelig — 

Anna. 
Skrækkelig? 

Finn. 
Ja, skrækkelig. Jeg blev blind af at se så 
meget guld, jeg kunde ikke dra en ærlig pust, 
sådan tynged alt det guldet, jeg blev døv af at 
høre den evindelige klingren af guldet, — jeg holdt 
ikke ud. — Kong Midas bad til guderne, og de 
tog gaven fi-a ham igjen, og heller ikke jeg blir 
fri, før jeg får talt og før hun får svaret — da 

får guldet sin værdi, for da kan det vexles 

å herregud, læg væk det billede der! 

Anna, som uden at tænke på det, igjen har tat billedet, lægger det 
nu fort væk.) 

(Et lidet ophold.) 



Anna 

(ikke hejt). 

Jeg trodde ikke unge mænd nu for tiden var 
så poetiske, at de talte i lignelser. 



Finn 

(i samme tone). 

Å, når man er glad i et menneske, så tar 
man de ordene som kommer, fru Anna, selv om 
de lyder pent — og desuden er det jo eftermid- 
dagsskumring — og da ved De — 

Anna. 

Ja, så skal jeg også svare Dem her i efter- 
middagsskumringen. Bortseet fra alt andet. Bort- 
seet fra alt andet — jeg siger det én gang til, 
så slipper jeg ikke det, som jeg nu lidt efter lidt 
begynder at få tag på. 

Finn. 
Hvad mener De? 



Anna. 
Alt det, som Johannes Ramseth har lært mig, 
det som han har git mig interesse for, og som 
nu også begynder at interessere mig. 

Finn. 
Er De så sikker på det? 

Anna. 
Jamen, jeg føler at det er rigtigt, og derfor 
vil jeg. 

Finn. 
Ja, hvis De vil, så — 

Anna. 
Og det kan vi vel være enige om, at De er 
ikke den mand, som — 

Finn. 
Nej, det er jeg ikke. Men hør nu lidt på 
mig. Tror De ikke i grunden, at vore kjære med- 
mennesker vilde ha vel så megen glæde af at se 
et ungt par som De og jeg leve lykkelig, simpelthen 
leve lykkelig — og vel at mærke netop uden 
at blande os i de andres affærer. Der er så mange 
nu om dagen, som roder og graver i andres grejer. 

(han går et slag henover gulvet) — FrU Anna, når jeg skal 

rundt et gadehjørne, da bér jeg formelig, at det 
skal være Dem jeg møder, — når det går i en 
dør, så håber jeg, så tror jeg, at det er De som 
kommer ind — 

Anna 

(rejser sig). 

Nej, Finn Hals — nu ikke mere om dett«. 

Finn. 

Jeg holder ikke op før De går, — gå ikke I 

Vi skulde nok få tiden til at gå, fru Anna, til 

det engang er slut. Der er meget at se og høre 

i verden endnu. Vi er unge og sunde, og vi ser 

ikke mere sort på verden, end at den ikke vilde 
se surt igjen. Kom! — Og vi skal ikke forstyrre 
de « andre », vi skal ikke le så højt, at nogen skal 
bli forarget. 

Anna. 
Jo! Hvis så skulde være, så var det netop 
glæden, grænseløs — grænseløs, uden hensyn, øre- 
døvende — i glans, med hester! Ikke stille — ikke 
bare indvendig længer ! (stærkt udbrud). Vi to passer 
ikke sammen — jeg trængte til at le — og — 
men jeg vilde vist le på urette sted, le når alle 
andre var stille (ganske roUg) folk vilde synes jeg 
var simpel og De — 

. Finn 

(efter et lidet ophold j. 

Ja, jeg ved ikke rigtig, hvad jeg skal svare 
til det — for — hvis De ikke mener noget andet 
— noget andet end 

Anna. 
Ja, der kan De se, det er ikke så let. 

Finn 

(rolig, men med stærk indre bevægelse). 

Fru Annal Næsten hver aften går jeg her 
udenfor — og ser op til vinduerne — fordi De 

bor her — og jeg føler mig glad ved det — , 
fordi De bor her og — og — jeg er ikke under 
tyve år, men over tredve. 

Anna 

(ivrig). 

Men de andre da, Finn Hals. De andre? De 
som gjør, at en stor digter har så vanskeligt for 
at skrive en lystig komedie i vore dage — som 
De engang sagde — og det- synes jeg var vakkert 
sagt. 

Finn 

(halvt i spøg). 

Vi gir dem tiende. Ja, halvparten af det vi 
ejer vil vi gi dem. De har jo penger og jeg har 
penger. Men lykkelige vil vi være, — (med udt 

udbrad i overgangen, glad over indfaldet) og husk , lykken 

kunde dø ud af verden, her hjemme ialfald — 
det er vor pligt mod de «andre» at holde lykken 
i live. Før vi ved ordet af det, er den kanske 
væk, flygtet, langt borte eller død, og så står vi 
der, først vi og så vore efterkommere efter os, 
som kræver den af os, og bander os fordi vi 
havde det så travlt med at forbedre verden, og 
glemte glæden over at være til, og fordi vi lod 
lykken glide ud af hænderne på os — over 
rælingen — ud i sjøen — og der drukner den 
— på hundre favner vand — hvis ikke vi — 

Anna 

(vender sig brat mod ham). 

På én betingelse! 

Finn 

(gjentar halvt). 

På én betingelse — 

(Dot banker.) 

Anna. 
De skal få vide det senere, kanske idag. Vent 
på mig, jeg skal ind og hente min kufte. 



FJERDE SCENE. 

Finn. Ramsetli. 

(Ramseth kommer Ind 1 samme øjeblik Anna går ud. Han ser hende 
såvidt. Finn er blit stående og ser efter Anna.) 

Ramseth 

(ser først efter Anna, derpå hen på Finn; halvhøjt). 

Her er varmt! — her er mørkt I — Lefleri- 
svangert ! 

Finn 

(uden rigtig at ha hørt). 

Hvad var det De sagde? 

Ramseth. 
Ingenting! (hen tii døren tilhøjre) Martine, bring 
lampen ind! 

f Pause J 



Finn. 

Godaften ! 

Ramseth. 
Godkveld! 

(Lidet ophold igjen.) 



Martine 

(ind med lampen, som hun sæller på et lidet bord ved den chalse- 
longuen hvor Anna plejer at sidde; halvhøjt/. 

Godaften. 



De to andre 

(mumler). 

Godaften ! 

(Marline ud.) 

FEMTE SCENE. 
De Forrige. Anna (med ydertøj). 

Anna 

f forceret rolig og smilende). 

Godaften. 

Ramseth. 
Godkveld Anna. 

Anna. 
Hvem har git besked om lampen? 

Ramseth. 
Jeg. 

Anna 

(hen til døren). 

Martine ! 

(Martine ind.) 

Anna. 
Å, bring den lampen ud. 

Martine. 
Det var hr — 

Anna 

(nikker bestemt på hodet, så Martine afbrydes). 

Martine 

(ud med lampen). 

Ramseth. 
Ja, det var for at tale med dig, at jeg kom. 

Anna. 
Er det så alvorlig at vi blir rædde i mørk- 
ningen ? 

Finn. 
Ja, så er det vel bedst at jeg — (vii til at gå). 

Anna. 
Nej, bare bli. — De forstyrrer ikke — vel 
Ramseth? 

Ramseth. 
Jol 

Finn. 
Det var ikke tvilsomt! 

Anna. 
Ja, så kommer De igjen og henter mig. 

Finn. 
Ja, jeg går hen til Gerhard Hiehn og ser om 
han er hjemme, og så kommer jeg senere og 
henter Dem, frue. Godaften sålænge (trykker fruen i 

hånden, hilser på Ramseth og går). 



SJETTE SCENE. 
Anna. Ramseth. 



Anna. 



Nå! 



Ramseth. 

Ja! (lidet ophold, derpå mod hende, rækker hende hånden.) 

Anna! 

Anna 

(puster ud i glæde). 

Ja — jeg vidste det, Johannes Ramseth, og 
derfor skal også alt være glemt, jeg skal ikke mere 
huske på det! — aldrig mere! 

Ramseth. 

Glemt ! (han vil tU at sige mere, men da hun beg3riider at 
tale, holder han inde). 



Anna 

(går OTer aoenen med t&rer i øjnene. Hun aer ikke Ramseths ansigt). 

Men det piner mig så forfærdeligt at tænke 
på det — du skulde vide, hvad jeg har nedladt 
mig til — så lad os bare ikke tale mere om det. 
Og du kan jo forstå, — at det netop skulde 
komme fra dig, dig som jeg var så sikker på — 



Ramseth. 
Ikke mere om dette nu. Og lad så mig få tale. 



Anna 

rfort). 
Hvad er det du vil sige? 



Ramseth. 
Jeg vil sige sandheden. 

Anna. 
Sandheden? 

Ramseth. 
Hele sandheden, for at du skal kjende mig 
helt. Derfor er det jeg er kommet i eftermiddag. 
Jeg er ræd, jeg er i angst — og det er kanske 
inderst inde grunden til at jeg talte igår også — 
og er det så, så skal det siges. Det skal siges. — 

Jeg er ræd hvorledes skal jeg sige det. — 

Jeg er jo ikke ung længer (hurtigt) på den måden 
som dere andre er unge — for dere kan der være 
brydninger af livssolen i tusen skiftninger, som 
ikke er for mig længer, — for dere kan der være 
blodets tilfældigheder — ungdommens titusen 
dragende kræfter mod hverandre i evig vexling — 
men sådan er ikke jeg ung — og derfor er jeg 
bange. 



Anna. 



Bange? 



Ramseth 

(med udbrud). 

Men hvorfor er du sådan? Hvad skal det 
betyde? — Ser du da ikke? Dette med lampen 
idag f. ex. — hvad skulde det betyde. Det er 
kdketteri — det er usandt. — Du skylder mig at 
være sand! Hvad skulde det betyde? Vær oprigtig 
i dette lille punkt og det gir kanske oplysning 
om mere. 

Anna 

(rolig). 

Det betyder, at jeg genertes af det fulde lys 
og at jeg trodde, at det samme var tilfældet med dig. 



Ramseth 

(sætter sig, hviler hodet i hænderne, ser ned, sukker). 

Å Anna, Anna. 



Anna 

(hen til ham, klapper ham på hodet ; mildt). 

Men, Ramseth da! — Ramseth I 



Ramseth. 
Det er skrækkeligt at bli gammel! 

Anna. 
Du gammel! Du blir aldrig iverden gammel, 
Ramseth! 

Ramseth. 

Nej, ikke sandt, Anna. Endnu er jeg ikke 

gammel. Jeg har vogtet både på mit legeme og 

på mit sind for ikke at bli gammel. For det 

tåler jeg ikke. Da er jeg ikke mere som mig selv. 

Og derfor skulde du være — derfor er du som 
en foiyngelsens kilde for mig, for du går så dybt, 
du når så langt ned, du er i slægt med det op- 
rindelige i naturen. Å Anna jeg har en trang 
til at brede hele mit indre ud for dig — og jeg 
gjør det. Det er nemlig hemligheden — på det 
hører jeg, at mine aldersår gir melding, hvergang 
de løses af — (hvisker næsten) at det Undertiden er 
mig som jeg ikke kunde finde på noget nyt — 
(fort) jeg kan det endnu — men jeg er ræd at 
det skal komme- — (aldeles betaget) og det vilde jeg 

glemme med dig (vll ta hende om halsen, hun viger lindt 
unna; han mærker det ligesom ikke). Af dig kunde jeg 

øse, for din intelligens er frisk og dit sind er som 
den rene tavle, hvor alle indtryk fæster sig, og 
jeg kan læse dem af. Men jeg har den formende 
evne, jeg har ordenes fylde, jeg har øre for de 
ord som har metallets klang, og som rammer 
stærkest, og som rækker videst. Min røst er stor 
og den høres af mange. Å Anna, vi to kunde 
sige sandheden sammen i dette land. 

Anna. 
Sige sandt sammen? Jeg synes vi er så 
forskjellige allesamraen, — og mener så forsk jelligt, 
— og føler så forskjelligt — du og jeg også, at 
det lar sig vist ikke gjøre. 



98 
Ramseth 

(i udbrad). 

Men hvorfor? 

Anna. 

— fordi vi er så forskjellige — 

Ramseth. 

— nej ikke det! — 

Anna. 

— hvori — 

Ramseth. 

— hvorfor svarer Du ikke? 

Anna. 
På hvad? 

Ramseth. 
Se, der er du usand igjeni Forstår du ikke 
på alt hvad jeg siger, på måden jeg taler, — på 
selve mødet her mellem os — kan du ikke høre, 
se det på mig, føler du ikke på dig selv, på 
mig, på alt, altsammen, at det er et svar jeg 
venter. 

Anna 

(rolig, stirrer på ham). 

Hvorfor spør du ikke Ramseth? 

(Pause.) 

Anna. 
Men synes du ikke, Ramseth — 

Ramseth 

(sætter sig). 
Men kan du ikke, — Anna (de bråstanser sam- 
tidig. Derpå liden pause). 

Anna 

(stille og mildt, rækker ham hånden). 

Jeg \dl ikke for meget, ikke for meget, at 
vi to skulde holde op at være venner. 

Ramseth. 
Jamen jeg tåler ikke de andre. 

Anna. 
Hvilke andre? 

Ramseth 

(rejser sig). 

Hører du ikke jeg tilstår det. Jeg er ræd alle 

de unge som sværmer omkring dig. Jeg tåler dem 

7* 

ikke, du skal jage dem. Du får ikke lov at ha 
dem. — En kan ikke vide hvad unge folk kan finde 
på. — Anna, Anna — jeg er ræd din egen ungdom. 



Anna. 
Det behøver du ikke. 

Ramseth. 

Når du skal være helt ærlig, har jeg ikke ret, 
bør jeg ikke tale som jeg gjør — smil ikke I — 
hvorfor skulde jeg ikke være ræd? Dd er jo ikke 
mere end en ung kvinde — du er menneske du 
som alle andre, med menneskehge drifter, med — 

Anna. 
Nej, nu er det vist bedst vi siger stop. 

Ramseth. 

Nej, vi gjør ikke. — Du vil ikke være ved 
det; du er bange for dig selv. Fristelsen drager 
dig, og du forstår at hos mig var du sikker. Jeg 
har mærket det i lang tid, du vil ud af mine 
hænder. Der er noget usandt i dette. Der er 
noget usandt i dig, som må væk. 

Anna 

(koldt, afvisende). 
Jaja — jaja. 



Ramseth. 



Du sidder som i et spind og tættere end jeg 
trodde. 



End du selv? 


Anna. 










Jeg? 




Ramseth. 










Ja du. 
af et spind. 


Husk 


Anna. 
igår, — der 


var 


vel 


også 


noget 


Idag — 


jal 


Ramseth. 










Nej igår 




Anna. 

RA3CSETH. 

Nej, idag var jeg usand fordi jeg tang — 
fordi jeg søgte at komme udenom. Igår talte jeg 
sandt. 

(Hdt foiQamset). 

Lad os ikke rippe op i dette mer. Vi er da 
også i grunden nogle store baml 

Ramseth. 
Igår talte j^ sandt. 

Anna 

(gjentagende). 
Igår talte du sandt? (R^ser sig sagte.) 

Ramseth. 
Ja. 

Anna 

(næsten lydløst). 

Det var altså ikke for at be om undskyld- 
ning at du idag — (ben mod ham, næsten tonløst) Så 
ondt kan du ikke ville gjøre mig. — 

(Det banker.) 

(fort) Var det sandt det du sagde igår? 



103 

Ramseth. 
Ja. 

Anna. 
Kom ind! 



SYVENDE SCENE. 
De forrige. Finn. 

Finn. 
Jeg kommer kanske for tidlig. 

Anna. 
Nej værsgod! Værsgod sid ned. (Hun sætter sig 

selv. Ramseth blir stående.) 

Finn. 
Men klokken er blit mange så hvis vi — 

Anna. 
Åja, De får være så snil at sætte Dem ned 
alligevel. 

Finn 

(sætter sig). 

Anna 

(rolig, drar bare af og til pusten lidt tungt). 

Jeg vilde gjerne få lov at snakke lidt med dere 
begge to. Det er om min mand, om August, jeg 
gjeme vil tale. Det var samme dag August døde. 
Samme dag! Jeg vidste ikke at det var så nær, 
så jeg var rolig — ja, jeg havde forresten hele 
tiden han var syg ligesom ikke tid til at gi mig 
over, jeg håbed så stærkt at alt skulde vende sig 
godt; jeg betragted det som så — så selvfølgelig, 
at det først var senere, efter at han var død, at 
jeg mærked hvor angst jeg havde været. Jeg 
mærked det på, at da blev jeg ligesom slap i an- 
sigtet, at trækkene blev bløde igjen, at ansigtet 
formelig fik hvile. Hele tiden da han havde det 
på det værste, var mit ansigt akkurat som uden 
udtryk, uden smil og uden gråd, ja næsten uden 
deltagelse vist. — Jeg fortæller dette så nøjagtigt, 
for når jeg tænker på det som skete den dag — 
det som jeg nu vil fortælle dere, så blir det for 
hver gang mere sikkert for mig, at det netop var 
fordi jeg så sådan stiv ud i ansigtet, at han 
pludselig klapped mig på kinden, fra øjet ned- 
over, ligesom for at myge trækkene — og så sagde 
han: Anna min, i de to år vi har været gift, har 
jeg været dig tro i sind og gjerning. — Det var 
om morgenen samme dag han døde. Disse ord 

tænker jeg på hver dag. Hver eneste dag har jeg 
tænkt på disse ord, og de har været som en 
glad ro inde i mig — som noget der gjorde alt 
sikkert, harmonisk — noget, der gjorde, at jeg 
syntes jeg havde det bedre end andre mennesker. 
Og ikke bare for det som ordene siger, men, fordi 
han sagde dem uden opfordring, uden at jeg havde 
bedt, uden at jeg havde spurgt, uden at jeg havde 
tvilt — ja, uden at jeg kanske vilde ha forlangt 
det engang. — Men han sagde det (huD rejser sig). 
Finn Hals! På én betingelse sagde jeg. (fremdeles 
rolig) Vi mødes i Paris i dag om 8 dager — næste 
fredag — i hotel de — hotel de — hotel de 

(husker navnet) i hotel de Rome ja, (ser fort på Ramseth) 
ja jeg har været der før, (ryster et par gange lynsnart på 

hodet) ja ! ja I (lader rolig) Først om 8 dager — jeg 
må ordne — sælge — — (stærkt) Og så — så- 
længe det varer! 



Fru Anna! 



Men Anna! 



Finn. 
Ramseth 

(samtidig). 



Anna. 
På én betingelse! At jeg får beviser, fuldt 
bevis for at de ord som min mand sagde til mig 

lige før han døde — dem havde han ikke ret til 
at sige, at han løj, løj — at det var løgn, løgn 
og bedrag. Da mødes vi og blir sammen sålænge 
vi har lyst. 

Ramseth. 
Men Anna — du er fra sans og samling. 

Anna. 

— sålænge vi har lyst at være sammen. Og 
— og (stirrer ret ud) såsandt jeg er herre over mig 

selv — jeg skal holde mit ord, (stærkere og stærkere) 

Jeg er fri og uafhængig. Skylder ingen regnskab 
og er ikke til byrde for nogen. Det eneste som 
bandt mig — det som gjorde mig tam — det 
eneste som gjorde at jeg fandt lykke i at leve 
almindelige menneskers liv — det var hans ord. 
Så er det. Jeg er hverken bedre eller værre end 
andre. Men sådan er jeg, og sådan har jeg vilje 
til at være, sådan har jeg penger til at være, 
sådan har jeg lyst til at være. (Temiig roUg tii Ramseth.) 
Er det sandt det du sagde igår og som du har 
gjentat idag? 

(Pause. De stirrer på hverandre.) 

Ramseth 

(i en beroligende tone). 

Anna! — mit barn! — hør nu, lille Anna 

(vil nærme sig hende). 



Anna. 
Er det sandt? 



(Pause. Han står midt mellem begge mændene. Finn gjør med 
ansigtet tegn til Kamseth, at han skal sige: nej. Uden at vende sig, 
tysser Anna på Finn med den hånd, som er vendt imod ham.) 



Anna. 
De burde da være den sidste til at få ham til 

at sige : nej — (endnu et lidet ophold ; derpå stærkt). Du 

talte om kjærlighed! — Du trodde, at den letteste 
vej til mig var at gjøre mig usikker, fuld af tvil, 
så det er som jeg havde en hånd inde om hjertet 
mit — at da var jeg dit bytte, når du kunde få 
mig famlende, uvis, utryg der hvor jeg følte 
tryggest og stærkest. Isch — sch. 

(sætter sig et øjeblik udmattet, halvt besvimet.) 



Finn 

(hurtig, sint). 
Hun er jo syg, mand (vil gå efter vand). 

Ramseth. 
Ja, hun er syg. 

Anna 

(rejser sig). 

Foryngelsens kilde! Jeg skulde være som 
den unge pige hos kong David. Hun blev ledet 
ind til ham da han var gammel — jeg husker 
det fra bibelhistorien — og hun skulde gyde 
ungdom i hans gamle sind og varme hans kolde 
lemmer. — Stakkars gamle mand! 

Ramseth. 
Farvel Annal Nu er du syg! Men sand- 
heden skal bøje dit sind (hun vll afbryde, men er mat, 
og han taler bare højere). Tænk på det du nU har SHgt, 

Og når du har tænkt, da vil jeg spørge dig om 
du ikke har grund til at være bange for dig selv, 
om ikke fristelsen drager dig, om du ikke føler 
at hos mig var du sikker. Cer er meget usandt 
i dette 

Anna. 
Tak, nu — 

Ramseth. 
Sandheden skal nå dig. Farvel. — Farvel, 
Finn Hals. (går.) 

OTTENDE SCENE. 
Finn. Anna. 

Anna 

(trækker på skuldrene, blseser med manden). 

PssI — Ja, så lader vi som ingenting er 
passeret og ingenting sagt — og går en tur 
sammen som to gode venner, sådan som før — 

nå tag nu på Dem (vil til at ta ydertøj på igjen). 

Finn 

(holder 1 hendes kufte). 

Nej fru Anna, nu skal De være forauftig. 
De skal lægge Dem lidt her på chaiselonguen og 
hvile — det vil De ha godt af. 

Anna 

(hurtig). 

Men han turde ikke svare — vel? 

Finn. 
Nej, nej — men vær nu snil og fornuftig — 
gå heller ind til Dem selv, så skal jeg be pigen 
komme ind — og så kommer jeg imorgen tidlig 
og spør til Dem. 

Anna 

(ganske sagte). 

Ja. det er vist bedst det. Det var snilt af 
Dem det, Finn Hals — tak — men ikke be 

pigen komme ind. (g&r ganske stllle tn døren ; vender sig.) 

Godnat. 

Finn 

(hen til hende, kysser hendes hånd). 

Godnat. 

Anna 

fud til venstre). 

NIENDE SCENE. 

Finn alene. 

Finn 

(går op og ned et par ganger, stanser så midt på gulvet og siger 
halvt for sig selv). 

Jeg tror ikke hun bryr sig det gran om mig. 

(står et øjeblik og stirrer ud.) 



TIENDE SCENE. 
Finn. Hielm. 

HiELM. 

Nå, hvad er det du står og glor efter? — 
Hvor er fruen? 

Finn. 
Hun gik netop ind. Du, Gerhard, vil du 
hjælpe mig med en ting. 

HiELM. 

Nå. 

Finn. 

Jeg har endelig fået det, som alle bebrejder 
mig at jeg aldrig har havt; — jeg har fået en 
opgave i livet. 

HiELM. 

Du? Det er ikke muligt. Hvad er det 
for en? 

Finn. 

At kværke sandhedsvidner! 

HiELM. 

Hvad? 

Finn. 
— men jeg ved ikke rigtig hvorledes jeg 
skal begynde. 

HiELM. 

Er det Ramseth? 

Finn. 
^ Ja. Han må gjøres uskadelig. Hvorledes 
skal det ske? 

HiELM. 

Ja — da vi ikke kan duellere ham ud af 
livet, så får vi subskribere ham ud af landet. 
Det kan jo kaldes rekreationsrejse. 

Finn 

(udeu at høre på ham). 

Er han på kontoret nu? 

HiELM. 

Det ved jeg ikke. 

Finn. 
Ja, følg med derhen så skal jeg fortælle dig 
på vejen — 

HiELM. 

Allright! 

(De går.) 

ELLEVTE SCENE. 

Anna. (senere) Martine. 

(Anna ser først ind, går så hen til spisestuedøren til højre, kommer 
tilbage, sætter sig på chalselonguen ; står op igjen, går hen til døren). 

Anna. 
Martine ! 

(skynder sig fra døren). 
Martine ind. 

Anna. 
Å, vær så snil at sætte lampen ind. 



Martine 

(ud og henter lampen; derpå). , 

Jeg slukked den ikke, for om fruen vilde 
ha den ind snart — 



Anna. 

Tak, det var rigtig af dig det, Martine. 

8 

Martine. 
Skal fruen være hjemme? 



Anna. 
Ja. 

Martine. 
Å, jeg tænkte siden De gik med ydertøjet. 



Anna. 
Å, det er sandt, haha, det havde jeg rent 
glemt. 

Martine. 
Skal jeg hænge det ud? 



Anna 

(steller med lampen). 

Nej tak, det kan ligge her. — (Martine vii gå) 
Martine! (Martine stanser.) Å nej, det kan være det 
samme. — (da pigen igjen vii gå.) Martine! 



Martine. 
Ja frue. 

Anna 

(mens hun tar hatten på). 

Dengang — før min mand døde — har du 
— hørte du nogensinde — mærked du — . Uf, 
nej, nej! 

ffort ud). 



Martine 

(lytter ligesom efter hvad Anna har sagt). 

Hvad var det hun sagde! — Det er stygge 
tingen sådan det hat tat på hender at være enke. 

(trækker på skuldrene.) 



TREDIE AKT. 



Forværelse til redaktionskontoret. Dør til det indre koator 
og ud til sætteriet længst tilbage på højre side; længer frem på 
samme side dør til et andet værelse. I baggrunden dør til gangen. 
Oppe til venstre i baggrunden en pult. På venstre side to vinduer 
med gule gardiner. Mellem vinduerne et bord. Bøger og aviser i 
hylder, på borde, stoler og på gulvet. 

Akten spiller formiddagen efter anden akt. 



FØRSTE SCENE. 

Huitfeldt-Olsen. Storthingsmand Norbø. 

stum scene. 



Huitfeldt-Olsen 

skriver først ved pulten, går dernæst til højre, tar et glas vaud, 

så frem på gulvet, stanser, tænker, får en idé, skynder sig hen 

og skriver den ned. Ddce for overdrevent. Han har hele tiden 

lommetørklædet i hånden. 



Norbø 

på en stol ved det fremste vindu, memorerer noget. 

ANDEN SCENE. 



De forrige. Ramseth (fra det indre kontor med hat på 
hodet). 



Ramseth. 
Nå, er De snart færdig, Olsen. 

Huitfeldt-Olsen. 
Ja, det er ikke så langt igjen nu, — men — 
jeg kan næsten ikke la være at rose, — bogen 
er godt skrevet, og det skjønt han er en af de 
værste. 

Ramseth. 
Det er jo om kjønsspørsmålet? 

Huitfeldt-Olsen. v- .- 

Ja. 

Ramseth. 
Er han enig med mig? 

Huitfeldt-Olsen. 
Nej. 

Ramseth. 
Da er det noget svineri. — Det er kanske 
rettest ikke at anmelde. 

Huitfeldt-Olsen. 
Nej kjære, jeg synes ikke den er så god. 

Ramseth. 
Goddag, Norbø. Hvorlangt er de kommet 
deroppe? 

NoRBø 

(som rejste sig, da Ramseth kom ind). 

Å, det lier mod afstemningen nå, tænker 
jeg — og derfor var det atte — og så tænkte 
jeg — 

Ramseth. 
Er der noget, kjære Norbø, så får De rappe 
Dem, — jeg har liden tid. 

NoRBø. 
Ja, det var det da atte, jeg vilde gjeme spørge 
— jeg vilde sige atte — når nå bladet kommer 
til døm hime så, — ja, så står det der atte — 

Ramseth. 
Hvad står? — 

NORBØ. 

— det var det, om det behøvde stå? — 

Ramseth. 
Hvad behøver stå — snak norsk for fan! 



NORBØ. 

Stemmegivningen. 

Ramseth. 
Tænker De at svigte? 

NoRBø. 
Det var det — jeg synes næsten de andre 
kanske har ret i denne sagen (fort) og det er jo 
ingen stor sag. 

Ramseth. 
Og så vilde De stemme mod Deres parti, og 
så vilde De at Deres vælgere ikke skulde få det 
at vide. 

NORBØ. 



Ja — helst! 



Ramseth. 
Er dette sanddru færd? 



NORBØ 
(Dokså sikker). 

Jamen, det er min overbevisning — nain 
samvittighed siger — 



Ramseth. 
Hvem var det som fik Dem valgt. 

NORBØ. 

Å, det var vel nænnest Dere det og de andre 
som — 

Ramseth. 
Hvorledes agter De at stemme? 

NoRBø. 
Ja, det var det jeg var i beråd om — det 
var det, jeg — 

Ramseth. 
Hvem var det som fik Dem valgt? 

\ NORBØ. 

Å, det var vel nærmest Dere det og de andre 
som — 

Ramseth. 
Sludder! De forstår godt hvad jeg mener. 

NORBØ 
(svarer ikke). 

Ramseth. 

Tror De, at det er for at De skal ligge og 
fiakse på egen hånd, at vi med meget besvær — 
med meget besvær — fik Dem valgt, — jeg 
måtte selv kavere for, at De var en af dalens 
mest oplyste bønder. — Tror De selv, det er så? 

NoRBø 

(forsøger at spøge). 

Det må vel være så, når De har sagt det — 

Ramseth. 
Under følelsen af valgets nærhed trodde jeg 
det jeg sagde. Nu tror jeg det ikke længer, og 
der begynder også at stige tvil om Deres ærlighed. 

NORBØ. 

Jamen, jeg mente atte — atte det var min 
pligt — atte, når det er min overbevisning — og 
jeg trudde da atte først og fremst De — 



Ramseth 

(vægtig). 

Alle vi andre støtter forslaget. — Sig mig i 
alvor, i ligefrem sandhed, tror De, at De repræsen- 
terer en større sum af intelligens end vi andre 
tilsammen — 



Nej da! 



NoRBø 

(fort). 



Ramseth. 
Ikke jeg heller! — Godmorgen! 

NoRBØ. 

Adjø da! 

(går mod døren). 

Ramseth. 
Har De læst Herbert Spencer? 

NORBØ 
(vender sig brat). 

Nej. 

Ramseth. 
Gjør det I — Godmorgen! 



NoRBø. 
Jaja — godmorgen — det var jo egentlig ikke 
mye — men — jaja — adjø Olsen — adjø. 

(ud.) 



Ramseth 

(efter ham, i døren). 

Husk det er sidste storthing før valget, fhen 

til Yinduet.) 



NoRBØ 
(ind, hen til Ramseth; halvhøjt). 

Men om jeg nå skulde komme for seint til 
voteringen? 

Ramseth. 
Ja, skynd Dem da! 

NORBØ. 

Jamen, om — så kan jo De bevidne — 
kunde jeg så få ind en erklæring om atte — på 
grund af en konference med Johannes Ramseth 
— sligt støtter altid. 

Ramseth. 

Se nå og skynd Dem, ellers skal jeg gi Dem 
støtte, jeg — tror De, jeg lar mig ta ved næsen 
af Deres infame bondefulhed (hen m vinduet igjen, ser ud.) 

NORBØ. 

\ 
Ja, farvel Ramseth — farvel Olsen — 

(går.) 

Ramseth 

(svarer ikke; når Norbø er ude.) 

Æsch! (vender rig) Nej, det blir vist bedst 
jeg selv går over i storthinget og passer på. Der 
er nogle som ikke er til at stole på. Hvis nogen 
spør efter mig, så sig jeg kommer snart igjen. 
Har Hans været oppe med udlandet? 

Huitfeldt-Olsen. 
Nej. 

Ramseth. 
Så skal jeg selv gå ned på sætteriet. 

(ud anden dør tilhøjre.) 

TREDIE SCENE. 
Huitfeldt-Olsen. (Lidt efter) Fru Berg. Fru Ottesen. 

Huitfeldt-Olsen 

(skriver først lidt, så går han hen til det lille bord ved Wnduet). 

Når man bare kunde stænge døren i den tid 

kontoret er åbent! (han letter på sin hat, tar et stort glas, 
som står under denne, drikker sig en slurk ; 1 det samme lukkes 
døren hurtig op af). 

Fru Berg. 
Om forladelse, jeg glemte nok at banke, (banker) 
Berg er ikke her? 

Huitfeldt-Olsen 

(bukkende). 

Nej. 

(Nu viser fru Ottesen sig.) 

Fru Ottesen. 
Ikke Ottesen heller? 



Huitfeldt-Olsen 

(bukker). 

Nej. 

Fru Berg. 
Å sig at jeg er gået over i storthinget hvis 
han kommer. 

Huitfeldt-Olsen . 
Jo frue. 

Fru Ottesen. 
Fra mig også. 

Huitfeldt-Olsen . 
Ja frue. 

(De forsvinder.) 



Fru Ottesen 

(åbner døren). 

Fra mig til Ottesen, forstår De — (ud.) 

Huitfeldt-Olsen . 
Uf, de er næsten værre end kreditorer, disse 

Storthingsmadaminerne — (tar sig en slurk, sætter hatten 
over, derpå hen til pulten. Det banker.) 



FJERDE SCENE. 
Finn. Hielm. Hnitfeldt-Olsen. 

HiELM. 

Godmorgen, er hr. RamBeth hjemme? 
Huitfeldt-Olsen 

(altid bukkende, med pennen i hånden). 

Nej, han gik netop ud nu, men han kommer 
vist strax igjen — han gik bare over i storthinget 

(trykker Hielm i hånden). 

HiELM. 

Kanske vi kan få lov at vente sålænge? 

Huitfeldt-Olsen . 
Ja værsgod, sid ned! 

Hielm. 
Vi var indom her både igåraftes og imorges 

— og idagmorges sagde de han var sikrest at 
træfEe på denne tid. 

Huitfeldt-Olsen . 
Joda. — Han kommer vist øjeblikkelig igjen 

— jeg skal gå ind her sålænge. 

HiELM. 

Vi forstyrrer vel ikke? 

Huitfeldt-Olsen . 
Nej langtfra; på ingen måde. 

(Ind i>å det inderste kontor.) 

Finn 

(som sætter sig i forgrunden til venstre). 

Hvad er det for en fyr? 



Hielm. 
Uf, det er en som skriver kunstanmeldelser, 
som heder Olsen (tørker hånden) og så er han så våd 

på hånden bestandig. (Ved bordet mellem vinduerne. Han 
vil flytte Olsens hat for at ta en illustreret avis, opdager glasset.) 

Det er ikke dårlig! — Bæger med etui! — ja, jeg 
kunde mærke han var fugtig. (Flytter hatten og 

jglASset hen på et lidet bord tilhøjre.) Hyssi sid nU rolig, 

lad som ingenting. Han lar vist ikke længe vente 

på sig ! (I>e sidder stille og læser i hver sin avis). 

Finn. 
Ja, dette er vist morsomt, — men jeg skal 
ikke nægte at jeg er ikke meget oplagt — 



HiELM. 



Hys! 



Huitfeldt-Olsen 

(meget hurtig ind, mod det bord hvor hatten stod, opdager den 
ikke, ser hen på de andre, der stirrer meget alvorlige på ham igen. 
Han ser sig om i værelset, opdager hatten, ler forlegent. De andre 
svarer ikke — han holder op at le, tar hatten og glasset og går ind 
på kontoret Igjen). 



HiELM. 

Ja herregud! det var da lidt moro i denne 
triste tilværelse. 



Finn 

(svarer ikke). 



Nej nej! 



HiELM. 

Finn 

(rejser sig hurtig, går tyers over gulvet, tar Hielm i armeu ; inderlig). 

Jeg har aldrig følt det som nu idag. (Forsøger 
at spøge). Jeg trodde sandelig ikke det skulde lykkes 

mig mere. (Den følgende samtale føres temmelig dæmpet.) Og 

så hjælpeløs som hun stod der — det var ligesom 
ingen hjælp var hjælp for hende. — Det så 
igrundeh værre ud idag end igår — igår var det 
voldsommere, men idag — så ribbet, så rådløs. 

Hielm. 
Nej, jeg har heller aldrig set sligt. Det er 
ikke som det skulde være det samme menneske. 
Hun så ud som hun var stået op af et sygeleje 
på mange år. Men derfor gjælder det også at ta 
ham, Ramsethen, på en fornuftig måde. Jeg 
tror slet ikke han er så ildesindet endda, når 
man bare kommer indenfor alt det præket hans. 

Finn. 
Stakkars Anna. — Sig mig, hvad er det 
Ramseth sigter til? Hvad er det hendes mand 
har gjort. 

Hielm. 
Jeg skulde være mest tilbøjelig til at tro at 
han ikke har gjort nogenting. Jeg var jo næsten 

daglig sammen med ham, og jeg hverken så eller 
hørte noget, efter at han var gift. Men på den 
anden side ligner det ikke Ramseth at digte ihop 
en sådan historie heller. Han er ikke slig. 

Finn. 
Og skulde der ha været noget, så kunde han 
da ikke gå hen og sige det til Ramseth. 

HiELM. 

Å, det vilde ikke været så uligt ham. Han 
hørte til menigheden forsåvidt. Han og Anna og 
allesammen brugte Ramseth både som sjælesørger 
og som profet. 

Finn 

(efter et lidet ophold). 

Men jeg synes ikke, der kan være noget i det. 
Hvorfor skulde han da lige før han døde — jeg 
fortalte dig jo hvad fru Anna netop pointerte — 
uopfordret gi en sådan forsikring. 

HiELM. 

— det synes jeg ligner August. Følelses- 
eller rettere stemningsmenneske bestandig, ser du. 
Husk hvor glad hun var i ham, glad anderledes 

end andre mennesker — taknemlig glad, stolt, — 
ja, sådan som hun selv fortalte forleden dag. Men 
samtidig vidste hun jo, at før han giftede sig 
havde han været temmelig mangesidig. Han, på 
sin side, vidste og følte naturligvis at var der 
nogenting i verden der ligesom til — overflod kunde 
glæde hende mere end noget andet, så var det at 
få en sådan forsikring — og så gav han hende 
en sådan forsikring, — kort og godt! Det er jo 
ikke så forfærdelig storartet, men jeg synes det 
er svært menneskeUgt. — Og du kan være sikker 
på at Ramseth tror det når han siger det. — Så 
det får vi gå ud fra. 

Finn. 
Jamen jeg forstår ikke hvad pokker han har 
med dette her? 

HiELM. 

Det forstår ikke jeg heller. Men det må 
vel være nogen af alle disse fruentimmerne som 
stimer der i huset, som har faret med noget slags 
sladder! 

Finn 

(rejser sigj. 
Jeg kunde ha lyst til — 

HiELM. 

Hys! — Vær nu rolig, huek på aftalen. Det 
er mig som skal forsøge først. Vi behøver ikke 
at være dumme for om vi er sinte. Det kan bli 
vanskeligt nok alligevel. 

Finn. 
Vanskelig! Han skal! 

HiELM. 

Skal? Hvad vil du gjøre? 

Finn. 
Tvinge ham! 

HiELM 
(tvilende). 

Tvinge ham? 

Finn. 
Kværke sandhedsvidner. 



HiELM. 

Ja, det er sådant man siger. 

Finn. 
Det er mit alvor, mit fuldeste alvor. Jeg 
mener det alvorlig. Om det så er det eneste jeg 
får udrettet i mit liv, så skal han tvinges til at 
ta i sig igjen det han har sagt. — (udbrydende; Han 
er mig aldeles modbydelig, det menneske. 



HiELM 

(beroligende). 



Vær nu — 



Finn. 
Jeg har aldrig i mit liv set et menneske, et 
medmenneske kan jeg gjeme sige, ha en sådan 

sorg — være så bedrøvet — hun frøs af sorg 

han skal — 



HiELM. 

Men lad nu mig først få tale med ham og 
ta ham på min måde. Gå ikke hen og vær 
hidsig — det er nok så mærkelig forresten at 
du er den hidsige, jeg den rolige — for det 
gjælder om et resultat, det gjælder om at få ham 
til at ta i sig igjen det han har sagt — altså 
— netop som du siger. 



135 

FEMTE SCENE. 

De forrige. Ramseth. 

(Ramseth har hatten på hodet ; man hører, at han åbner brev- 
kassen udenfor, og man ser, at han lægger nøglerne i lommen når 
han er kommet ind. Han studser lidt ved at se de to herrer.) 

Ramseth. 
Godmorgen. 

De to andre 

(som har rejst sig). 

Godmorgen 1 

' Ramseth 

(bryder et brev, trækker en stol frem, omtrent midt på scenen, ikke 
for langt fremme, sætter sig, læser). 

De andre 

(sætter sig). 
(Ophold). 

HiELM. 

Undskyld, har De noget imod at jeg røger? 

Ramseth. 
Ja, vi røger aldrig her på kontoret. 

(læser videre.) 

HiELM 
(lægger væk cigaren ; halvhøjt). 

Kunstanmelderen tar sig bare en støjt af 
og til. ^ 



(Ophold.) 

Ramseth 

(lukker brevet). 

Undskyld — jeg var bare en trip nede i 
Danmark. 



HlELM. 

I Danmark — så? — Står det godt til der? 

Finn. 
Vi søgte Dem igåraftes og idagmorges. 

HiELM. 

Ja — vi vilde gjerne talt lidt med Dem ona 
min kusine, fru Hielm. 

Ramseth. 
Deres kusine? 



I 

HiELM. 

Ja, hendes mand var min fætter. 

Ramseth, 
Det er noget ganske andet! 

HiELM. 

Nå ja! Det var nå heller ikke for at høre 
Deres Mening om dette — altså — at vi er 
kommet herop. 

Ramseth. 
Nej, jeg kan tænke det, nej. 



Huitfeldt-Olsen 

(fra anden dør tilhøjre med en pakke i avispapir under armen og 
et manuskript i hånden). 

Ja, nu er jeg færdig, og så skal jeg levere 
den ind på sætteriet med det samme jeg går. 

(Ramseth rækker ham sin hat.) 



Huitfeldt-Olsen 

(tar imod hatten og hænger den op). 

Godmorgen! Godmorgen mine herrer! 

(smiler til Hielm og holder pakken op i vejret bag Ramseths ryg.) 

HiELM 
(ser forandret på ham). 



Huitfeldt-Olsen 

(til anden dør tilhøjre, bukker og har vanskelig for at komme ud af 
døren for bare høflighed). 



HiELM. 

Det er en høflig mand! 



Ramseth 

(afbrydende). 

Hvad er det dere vil? 



HiELM. 

Vi vilde gjerne tale lidt alvorlig med Dem, 
Ramseth. Altså, det har gjort et meget stærkt 
indtryk på fru Hielm, det som passerte igår. 

Ramseth. 
Ventelig! 

Hielm. 
Og så vilde vi altså spørge, om De ikke 
synes det var rimeligt, at vi fik ordnet denne 

sagen, så den ikke kom nogen til skade på gode 
navn og rygte, som det heder — altså. For 
enten det nu er sandt eller ikke sandt, det, som 
De tror at vide om August r— så herregud, deib 
er da bedst at få sagen ordnet — der er jo ingen 
som kan ha noget gavn af det. Tvertimod altsål 
Anna bare lider ondt af det. Og nogen videre 
ære er der jo ikke at vinde for Dem heller, og 
han som er død kan jo ikke ha nogen fornøjelse 
af det — ikke sandt? om det skulde ha været 
meningen. 

Ramseth. 
Først! Hvad har de re med denne sag at 
gjøre? 

HiELM. 

Skal vi ta det så formelt, så er jeg jo hendes 
nærmeste mandlige slægtning ialfald. 



Ramseth. 
Og De? 



Finn. 
Jeg er en ven af fru Hielm. 



140 

Ramseth. 
Hm I — Jeg vil sætte en stopper for at 
slette indflydelser skal gjøre sig gjældende lige- 
overfor denne unge kvinde. Hendes mand havde 
neppe nogen god indflydelse på hende. Der var 
ingen alvor i ham — — 



HiELM 

(der er gået oyer til Finn for at berolige ham). 

Nej, lad os nu ta det lidt gemytligere og 
holde os til sagen. 



Ramseth. 
Dette er sagen i al sin korthed! 

HiELM. 

Jamen, kunde vi ikke få ordnet denne 
sagen? 

Ramseth 

(idet han går et slag opover galvet). 

Den skal bli ordnet. 

Hielm. 
Men hvorledes? 



141 

Ramseth. 
Hun skal få tydeligt og klart bevis for at 
jeg talte sandt. 

HiELM. 

Ja, det var det vi vilde be Dem om at la 
være. 

Ramseth. 
Det vil jeg ikke. 

HiELM. 

Ja hvorfor ikke da? 

Ramseth. 
Fordi jeg altid taler sandhed, fordi hun har 
godt af at høre sandheden, og fordi hun tvilte 
på mig. 

(tar stolen som han sad på og sætter sig ved pulten. j 

Hielm. 

Herregud, ta det nu lidt med lempe. Pigen 

hjemme hos hende sagde, at hun havde gået 

oppe i hele nat og havde grædt og ikke sovet 

det mindste — og De kan da forstå, at det vilde 

være forfærdelig godt for hende om hun kunde 
være sikker på, at manden havde talt sandt, lige 
før han døde. 



Ramseth 

(snur stolen). 

Hvorledes mener De egentlig at det skulde ske. 



HiELM. 

Ja, det står jo fuldstændig i Deres magt. 



Ramseth 

(muntert). 

•* Vilde De, at jeg ganske ligefrem skulde er- 
klære, at jeg havde løjet, at jeg simpelthen var 
en løgner — 



HiELM. 

De behøver jo ikke netop — De kunde jo 
altid finde på noget — vi kunde jo altid blive 
enige — 

Ramseth. 
Håhåhål Finde på noget? (r^ær sig, stærkt ta 
lægge.) Ved dere hvem jeg er? 



143 
Finn 

(rejser sig laagsomt). 

Ja, jeg ved ialfald at De betænkte Dem en 
god stund igår, da det gjaldt at stå ved hvad 
De havde sagt — og ikke hørte jeg De talte 
heller. 



Ramseth. 
De mener da fru Hielm igår i sin ophidsede 
sindstilstand bad mig gjenta hvad jeg havde sagt 
om hendes mand. De har ret, unge mand, og De 
ser skarpt, men ikke hensynsfuldt. Jeg trodde, 
netop det at jeg ikke svarte som jeg kunde 
måtte have faldt i Deres smag. 



Finn. 
Det kan De kanske ha ret i også — jeg 
mente bare — 



Ramseth 

(afbrydende). 

Men jeg seJv anklager mig derfor. Jeg var 
svag af hensynsfuldhed. Jeg holdt på at svigte^ 
fordi det hele havde grebet mig så stærkt. Men 
sandheden skal siges. 

HiELM 

(arrig). 

Sandheden! sandheden) 

Lidet ophold. Ramseth ser på dem begge. Disse besvarer blikket. 



HiELM 

(med overgang i tonen). 

For at tale om noget andet, er den sand 
den sandheden De fortalte om August Hielm? 



Ramseth 
aet). 
Det er et faktum! 



Hielm. 
Derfor behøver det ikke at være sandt. 



Ramseth 

(muntert). 

Er det ikke sandt, når det er et faktum 
nu må jeg le. 



Hielm 

(arrig). 

Er det et faktum da? 

Ramseth. 
Ja — hører De. 

HiELM 
(endnu hidsigere). 

Ja, derfor behøver det ikke være sandt, — 
hører De. 

Ramseth. 
Jeg ler fremdeles. 

HiELM 
(som fiør). 

Sådan som De siger det — sådan som De 
benytter det — sådan — om det er aldrig så 
meget faktum, så behøver det ikke at være sandt 
— synes jeg da, — ja, det er ikke så ligetil at 
greje dette her — jeg for min part synes altså 
det er lumpent, og det synes De naturligvis selv 

også og kort og godt — det vilde være 

både fornuftigst og realest og « sandest*, om De 
på en eller anden måde tog tilbage det De har 
sagt, for De bare gjør ondt med det og det tjener 
ikke til nytte for nogen. 

Ramseth. 

Det tjener sandheden I 

10 

HiELM. 



Blås I 



Ramseth. 
De holder Dem altså ikke altid til sand- 
heden, Del 

HlELM 
(hærmende). 

« Holder* mig til sandheden I 

Ramseth. 
Jeg mener, lyver De undertiden? 



HiELM. 

Ja gu gjør jeg det — og det drabelig også. 

Ramseth. 
De har humør I — 



HiELM. 

De er heller ikke uden — når De bare vilde 
holde op med dette utrivelige sandhedssnakket 
Deres. 

Ramseth 

(tar op sit ur). 

Klokken er mange. 



HiELM. 

Vi har god tid. 

Ramseth. 
Hvis jeg turde be mine herrer om at gå. 

Hielm. 
Men kanske ikke vi gik I 



Ramseth 

(mod anden dør tilhøjre). 

Vel, jeg skal kalde på folk fra sætteriet. 



Hielm. 

Del Fuldstændig i alvor I Jeg kan godt 

begribe, at man kan gjøre mange ting som ikke 

andre strax kan forstå, når man er glad i et 

menneske, — når man er forelsket altså — og 

det siger jeg ikke noget om — men man behøver 

jo ikke strax at komme med, at det er af sandhed 

lO* 

— og sandhedskjærlighed — og sådan — at 
man gjør det — — ja, det var nu ikke det jeg 
skulde sige da — Men — nu bér Finn Hals og 
jeg Dem som gentlemen bér en gentleman: Ikke 
gjør noget mere ved denne sagen. Ta Deres 
ord tilbage! Da gjør De det som både er ret 
og rigtig, (pludselig.) Og De kan gjerne sige, at 
det er mig som har digtet ihop hele historien, 
og at De har troet på mig, og at De trodde at 
der var sandhed i mig, og så at De senere — 
ved nærmere eftersyn fandt ud, at jeg var fuld 
af den væmmeligste løgn. 

Ramseth. 
Vrøvl! 



HiELM. 

Nu blir jeg sint. 

(Det banker.) 

Ramseth. 
Kom ind! 

SJETTE SCENE. 
De forrige. Madam Lønseth. 

Mad. Lønseth 

(kommer Ind, vil strax gå igjen.) 

Ramseth 

(efter hende; over dørtærskelen). 

Nej, værsgod — kom bare ind De. Se her, 
kom herind sålænge. Disse herrerne går strax, så 
skal jeg være hos Dem. (Klapper hende på hodet.) Det 
var ret af Dem, madam Lønseth. 

(Lukker hende ind fiørste dør tilhøjre.) 



SYVENDE SCENE. 

De forrige (uden madam Lønseth). 

Ramseth 

(lettere i tonen). 

Og hør nu godtfolk. Hvis vi nu kunde 
tænke os, at jeg «tog tilbage » det jeg havde sagt, 
vilde der da ikke blive siddende en mistanke 
igjen hos hende. Og vilde ikke en sådan mis- 
tanke, en sådan tvil være langt væiTe, langt mere 
pinefuld end vished? 

Finn 

(rolig). 

Tør jeg spørge I Er der grund til at tro, at 
det forhold eller den historie eller hvad man skal 
kalde det, som fru Hielms mand har havt, vil — 
at — at fru Hielm vil få noget at vide om det, 
hvis hun ikke får noget at vide gjennem Dem? 

Ramseth 

(betænker sig lidt). 

Nej. 

Finn 

(rolig og langsomt). 

Da vil jeg bare sige: Hvis De vidste, hvor 
hele den scenen igår har virket på hende, og hvis 
— De ser jeg taler rolig — hvis De bryr Dem 
det mindste om hende på almindelig menneskeUg 
manér, da må jeg være sikker på, at De vilde 
kunne tale til hende på en sådan måde, at der 
ikke blev siddende hverken nogen tvil eller nogen 
mistanke igjen. 

Ramseth 

(overlegent). 

De vil Også at jeg skal lyve. 

Finn 

(ftemdeles rolig). 

Lad OS ikke stå her, voxne mennesker og 

bruge fraser. Forstod De Dem lidt på hendes 
natur, og havde De set hende idag, da vilde De 
forstå hvad jeg siger — tænker jeg. 

Mad. Lønseth 

(i døren). 

Kunde jeg ikke få tale med Dere lidt. 

Ramseth. 
Vent nu lidt, madam Lønseth. Jeg kommer 
strax ind til Dem. 

Mad. Lønseth 

(ud). 

Ramseth. 
Dette er bare en krise, og den vil vende sig 
til det gode, når hun får sandheden at vide 
ned i dens dybeste sammenhæng. Da vil alt bli 
godt. Å, der er lunt på sandhedens side, der er 
hygge i ly af den. Der er lægedom, mine herrer. 
Og det tænker jeg nok også I skal komme til at 

erkjende. (går l godt humør hen over gulvet.) 

Finn 

(utåhuodig). 

Hvem er det, som har git Dem monopol 
på sandheden her i landet, (mere dæmpet og langsomt) 

Å, livet er viet lidt mere indviklet og vanskeligt 
at leve end De synes at tro, hr. Kamseth. 

(Samtalen er på dette punkt ligesom ved at gå istå.) 
HiELM. 

Og jeg tør kanske spørge med afdøde Pilatus: 
Hvad er egentlig sandhed? 

Ramseth 

(ser først på den ene, så på den anden; stærkt og med stigning). 

Hvad jeg tror, hvad jeg føler, det er sand- 
hed, for jeg har sandhedsevnen, jeg har den af 
naturen — nogle mennesker fødes med den — 
og jeg har styrket den, og jeg har plejet den vel 
ved altid at bruge den. For mig er sandheden 
det som vil sprænge mig, det som jeg vil bli 
syg af, får jeg det ikke sagt — for mit vedkom- 
mende, for jeg har sandhedsevnen. Dere føler 
det, jeg føler det, og alle som ikke vil trodse, 
føler, at mit arbejde, mit arbejde for frihed, for 
ånd i dette land, for Gud, — det er sandhed. 
Det at mærke sandheden nærme sig i sagte sus 
og så at gribe den og 8l3nige den ud til de 
ventende, sandhedstørstige tusener, det er mit liv, 
og jeg kan ikke bestå uden det, og jeg består 
med glæde. Og i kraft heraf spør jeg Dem: 
Hvis denne unge kvinde blev Deres hustru, tror 

De det vilde vente længe på sig, det øjeblik da 
De svigted hende — sådan som hendes første 
mand gjorde det? 

HiELM. 

Uforskammet 1 

Finn 

(stirrer på ham uden at svare). 

Ramseth 

(nynnende opover gulvet). 

Ånej, ånej, ånejl 

Finn 

(halvhøjt til Hielm). 

Jeg ved fan, hvad jeg skal svare den manden. 

HiELM. 

Ikke jeg heller. 

Mad. Lønseth 

(banker). 

Ramsbth. 
Kommer strax, madam Lønseth. — Husk de 
forargelige ord som hun så rolig sagde til Dem 

igår — at hun vilde møde Dem i Paris 

men gudskelov, jeg hørte også ophidselsen bag 
den påtagne ro. Tror De, hun nogensinde vilde 
ha tat sådanne ord i sin mund, hvis ikke om- 
gangen med Dem havde smittet hende, (da Finn vU 
afbryde) ja, jeg siger det som det er. Hun skal 
ikke gå tilgrunde. 

Finn. 
Så det var det De var ræd for? 

Ramseth. 
Ja, det var det jeg var ræd for — for hendes 
skyld. 

Finn. 
For hendes skyld. 

Ramseth. 
Ja, unge mand — for hendes skyld. Hun 
elsked sin mand og hun pegte på ham og holdt 
ham op for alt og alle som et exempel. Det 
kunde ikke jeg holde ud. Jeg havde lovt mig 
selv at, hun skulde faa vide hvem han var. 
C^g j®g synes at øjeblikket var kommet nu, <ia, 
der nærmed sig en mand til hende af samme 
slag. 

Finn 

(utålmodig). 

Men De kjender mig jo ikke, mand! 
Ramseth 

(hurtig). 

Jeg kjender Dem. Jeg kjender Dem af hendes 
samtaler. Jeg kan se på Dem — jeg kan se det 
i Deres blik hvem De er, jeg hører det på klangen 
af Deres stenune og jeg har tat det sande ud af 
folks tale om Dem. 

Finn 

(ganske rolig). 

Ja, jeg kan ikke svare på hvad De siger. 
De bruger et andet sprog end vi almindelige men- 
nesker — og jeg indskrænker mig derfor til at 
sige: De kan komme til at gjøre et menneske 
ulykkelig for hele hendes levetid, hvis De ikke 
går ind på hvad vi her bér Dem om. 

Ramseth. 
Jeg vil ikke lyve og hun skal ikke tro på 
en løgn. 

(Liden pause. Derpå går Finn hen til Hielm.) 

Finn 

(sagte). 

Gå Gerhard I Jeg tror det er bedst jeg er 

alene med ham. Jeg tror jeg skal klare det 
bedre da. 

HiELM 

(sagrte, men fort). 

Er du gal gut! 

Ramseth 

(der ikke liker den afisides samtale mellem de to andre). 

Og hør heri (i stærkt oprør) Jeg hader den ånd, 
som er over ungdommen — ingen religion, ingen 
moral, intet fædreland, ingen taknemlighed, intet 
som binder — ingen er stor, alle er små — alt 
og alle flyder over i hverandre — ingen tilregne- 
lighed — intet ansvar — bare graut. — Jeg ser 
som en sump, hvor alt trives og , spirer og gror, 
som er født af det onde, og midt i — usædelig- 
hed som en stor rød ildende blomst. 



Mad. Lønseth 

(viser sig i døren). 



Ramseth. 
Bare et øjeblik, madam Lønseth; jeg skal 
komme om et øjeblik (ser på uret) Ja nu må De 



graut O: grød. 

skynde Dem lidt, for fru Hielm kommer her om 
en liden stmid. 

Hielm 

(rejser elg). 
Kommer hun her? 

Finn 

(samtidig). 

Hvad vil De hende? Hvad skal hun her, 
menneske! 

Ramseth. 
Jeg har skrevet til hende, og lovt at hun 
skal få klart og tydeligt bevis for at jeg taler 
sandt. Sagen skal bli ordnet, hr. Hielm. 



Hielm. 
Nu idag? 

Finn 

(samtidig). 

Hun er syg. — Har vi ikke sagt Dem det? 

Ramseth. 
Hun kommer klokken 1. 
(Lidet ophold. De tænker sig om. Hielm ser på uret.) 

Finn 

(næsten for sig. sely). 

fordømte sladder! 



Ramseth. 
Det ord har jeg ventet på hele tiden. 

HiELM. 

Vi havde lagt over ikke at nævne det ord 
vi trodde at det havde kunnet nytte uden — 



Finn. 
Men De skulde ikke være så ganske tryg. 
Der kunde komme forhindringer som De ikke er 

vant til. (Nærmer sig. Hielm beroliger ham.) 



OTTENDE SCENE. 
De forrige. Madam Lønseth. 

Mad. Lønseth. 

Jeg må få lov til at ^å. — (op mod baggmnden.) 

Jeg kan ikke holde ud derinde længer. — Jeg 
hørte De snakked så højt. 

Ramseth 

(efter hende, tar hende i armen). 

Gå ind med Dem til jeg kalder på Dem. 
Mad. Lønseth 

(forsøger at dæmpe stemmen). 

Jamen, nu kommer hun snart — og jeg tør 
ikke — herregud slip mig da, 

HiELM. 

Hvem er det som kommer? 

Mad. Lønseth. 
Hun — 

HiELM. 

Hvem hun. 

Mad. Lønseth 

(syarer ikke). 
HiELM. 

Fni Hielm? 

Mad. Lønseth 

(svarer Ikke). 

HiELM 
(lige hen Ul hende). 

Hvad er det — er ikke De den pigen som 
tjente hos Hielm før? 

Mad. Lønseth. 
Stine! — jol 

Hielm. 
Og fru Hielm skal komme her om en liden 
stund — forstår du Finn? 

Mad. Lønseth. 
Kan jeg ikke få lov til at gå. Jeg vil ikke, 
jeg vil ikke bli her. 

Ramseth 

(til mad. Lønseth}. 

Gud straffer løgnen. 

Mad. Lønseth 

(skriger i rædsel). 
Å - å- 

FlNN 
(temmelig rolig til Ramseth) 

Er det hende? (tu stine.) Har De kjendt August 
Hielm? 

Mad. Lønseth. 
Ja, ja — ved De det? — Det var den ene 
kvelden — meai herregud så slip mig ud — jeg 
vil ikke være her selv. 

HiELM 
(til Ramseth). 

Sådan var det sagen skulde ordnes — ? 

■ Finn 

(næsten samtidig). 

Og så vilde De at fru Hielm skulde komme 

lier og — fordømte ! — (forer mod ham.) 

Hielm 

(holder ham tilbage). 

Vær bare rolig. Vi har ikke tid til det nu. 
Kom her De Stine. 

Mad. Lønseth. 
Ja, hvad vil De da? 

Hielm. 
Men bare vær rolig. Jeg skal ikke gjøre 
Dem noget. Følg med mig. De skal slippe at 
snakke med fru Hielm — følg med — De må 
ikke træffe hende, skjønner De. 

11 

Mad. Lønseth. 
Ja, lad mig bare slippe det — lad os bare 
komme afgårde — (peger på Ramseth) han har næsten 

Vettaskræmt mig (begge mod døren). 

Ramsbth. 
Pas dig! 

Mad. Lønseth 

(sætter i). 

Jeg tør ikke møde fruen. 



Ramseth 

(til Hielm). 

De møder vist fru Hielm i trappen. De kan 
være sikker på at hun er præcis — og klokken 
er 1, det var da hun skulde komme. 



Hielm 

(slipper mAd. Lønseths hånd). 

De får bli her — og bli her du også, Finn 
— det er bedst det, så skjnader jeg mig for at 
træffe Anna. 

(nd.) 



vettaskræmt o: skræmt forstanden af. 

Ramseth 

(roper efter ham). 

Hun kommer; De kan være ganske sikker. 

Mad. Lønseth. 
End jeg da? — Lad mig gå. Klokken 1 
sagde De — var det da hun skulde komme? 

Ramseth. 
Har det været spildt, alt det jeg sagde til 
Dem inat, madam Lønseth. Jeg trodde, at De 
frivillig og gjerne vilde erkjende det De havde 
forbrudt og be om tilgivelse — eller tror De ikke, 
angeren tar tag i Dem igjen, slig som den gjorde 
inat. Tror De, De slipper for det om De rømmer 
herfra? 

Mad. Lønseth. 
Å, jøsses, jøsses, jøsses. -^ Jeg skal bli her 

— jeg skal bli her — at den ene kvelden skulde 
styrte mig i sådan ubegribelig ulykke — den ene 

kvelden — bare den lille stunden! — og 

jeg tænkte ikke at — jeg havde næsten glemt 
det også — ja jeg havde rent glemt det ligetil 
igårkveld da De kom og vækked mig. — — Nej 
Del Lad mig gå I Hvad har De med mig at gjøre 

— og denne fremmede manden, hvorfor skal han 

høre på det? 

Il* 

Ramseth 
De skulde ha blit derinde. 

Mad. Lønseth.; 
Men hvordan skulde jeg bli derinde, jeg stod 
jo og skalv over hele kroppen bare ved at tænke 
på at jeg skulde snakke med fruen — hun har 
jo aldrig gjort mig noget vondt — hun var snil 
bestandig hun, — uf, ja jeg skjælver endnu. — Kan 
det hjælpe hender noget det da, at jeg siger dette, 
— jeg synes bare det måtte gjøre vondt værre 
jeg. Bare jeg kunde glemme det snart igjen ! Bare 
jeg kunde glemme det snart igjen! Og så barnet 
som sidder hjemme og gråter; jeg skulde ha været 
hjemme til middagen og givet ham mad. (HurUgtiiPinn) 
Nu er jeg gift — og det er mit barn — ja, jeg 
mener, det er mit og Lønseths barn. Jeg har 
aldrig gjort noget galt hverken før eller senere — 
og det må da også regnes med. Jeg er ikke slig 
en, og har aldrig været slig en og blir det aldrig 
heller. Det holder jeg mig for god til 1 (Vender sig 
hastig mod Ramseth.) Jeg synes De står og truer hele 
tiden, jeg. 

Ramseth. 
Var det ikke af et frivilligt sind De vilde 
sige sandheden, madam Lønseth. Inat sagde De 

at De vilde det s^ gjerne, at de følte Dem lettet 
ved at jeg havde talt med Dem. 



Mad. Lønseth. 

Ikke begynd nu igjen! Det grøsser i mig når 

jeg tænker på, hvordan De ordentlig sat over mig 

hele natta og på alt det fæle, De sagde inat — 

ja det var nok sandt også, men det var fælt lel. 

— Har jeg sådan skrækkelig synd på mig da. 
Jeg synes da at bare den ene kvelden — også 
så dmn jeg var, jeg behøvede jo slets ikke ha 
sagt nogenting — jeg har aldrig sagt det til noget 
levendes menneske — og De vidste jo ingenting 
heller. De bare så at vi stod i porten den morgen, 

— isch hvor dum jeg var. 

Finn 

(ser hurtig og spørgende på Ramseth). 

Ramseth. 
Det for som et lyn i mig, for han vendte sig 
^a JGg gik forbi. Jeg følte på mig hvorledes det var. 



Mad. Lønsbth 

(som har set på begge uden rigtig at forstå de sidste repliker ; prøvende). 

Kanske det ikke var sandt heller — 

RA.MSETH 

(stærkt). 

Tal sandt! 

Mad. Lønseth 

(skriger ad). 

Jeg vil ikke træffe fruen. 

(Mod baggrundsdøren.) 

Ramseth. 
Der kommer hun. 

Mad. Lønseth 

(frem på scenen; skrigende). 

Kommer hun? 

Ramseth. 
Kom denne vejen, madam Lønseth, og hold 
Dem rolig så ingen hører Dem. (Skyver hende ind i 

samme værelse, hvor hun fiør var og låser døren.) 



NIENDE SCENE. 
Finn. Ramseth. 

Finn. 
Kan hun komme ud den vejen? 

Ramseth. 
Nej. 

Finn. 
Lås op deri 

Ramseth. 
Nej. 

Finn. 
Og De vil, at fru Hielm og hun derinde skal 
møde hverandre? 

Ramseth. 
Ja. 

Finn. 
De vil ikke la hende gå eller hindre fru 
Hielm fra at komme hid. 

Ramseth. 
Nej. 

Finn 

(betænker sig lidt). 

Spar hende! 

Ramseth. 
Nej. 

Finn 

(tænker lig om et lidet øjeblik, derpå hen og griber ham i frakke- 
opslagene; ryster ham). 

Mærker De hvad jeg gjør. 
Ramseth. 

Ja. (Søger at blive fri.) 

PiNN 

(holder ham &st;. 

Og det nytter heller ikke? 

Ramseth. 
Nej! Hun skal ha sandheden at vide — 
hun skal. 



TIENDE SCENE. 
De forrige. Hnitfeldt-Olsen. 

Huitpeldt-Olsen . 
Å undskyld, jeg banked men De hørte det 
vist ikke — ja, det var ikke noget, — det var noget 

jeg havde glemt — undskyld. (Hen i ytflten og roder 

i skuffen.) 

(Ophold.) 

Finn 

(der slap Ramsetb, da Olsen kom). 
Er De snart færdig, mand I 

Huitfeldt-Olsen 

(skvætter). 

Jeg skulde bare hente noget — det var derfor, 
(viser en bog) Og så nede i porten — så sagde hun, 
at jeg skulde sige til Ramseth — 

Finn. 
Hun — hvem hun? 

Ramseth 

(samtidig). 

Hvad sagde hun? 

Huitfeldt-Olsen. 
— at hun var der, og han — Gerhard Hielm 
sagde at jeg ikke skulde sige noget, for De var 
ikke her sagde han — og nu ved jeg ikke rigtig — 

Finn 

(mod baggrandeD). 

Er de dernede? 

Huitfeldt-Olsen. 
Ja, de går udenfor på gaden. 

Ramseth 

(hen til vinduet). 

Fru Annal 

Finn 

(i det aDdet vindu). 

Nu kommer jeg strax. Vent sålænge, (ud.) 

(Lidt efter hører man stemmer fra gangen.) 

Huitfeldt-Olsen. 
Kanske jeg kan gå, jeg? 

Ramseth. 
De kan gå den vejen. 

Huitfeldt-Olsen 

(ud anden dør tilhøjre). 



ELLEVTE SCENE. 
Ramseth. Fra Anna. Finn. Hielm. 

Anna. 
Jeg forstår ikke dette. De andre siger at 
du ikke vil jeg skal komme — men jeg trodde 
ikke det var så. Jeg vil vide hvad det er. 

Ramseth! . 
Jeg vilde gjerne ha talt med dig alene. 

Finn. 
Kom fru Anna, lad os gå. 
bli her. 


De skal ikke 


Anna. 
Jeg vil ikke gå. 




HiELM. 

Jo kom nu. 





Anna. 
Å, det kan vel ikke være så farlig det Ram- 
seth har at sige. 

(Finn og Hiélm søger at overtale hende til at gå. Hun vil ikke. 
Ramseth åbner døren og kommer ind med Stine.) 

(Ophold.) 

Anna. 
Hvad er det? — Dere ser så underlige ud 
allesammen. — Hvem er det. — (Pludselig med et 

skrig hen til stine.) Stine ! 

Mad. Lønseth 

(i knæ). 
Frue. (Hun blir liggende med ansigtet mod baggrunden.) 

Pause.) 

Anna 

(stiv og oprejst midt på scenen; langsomt og tonløst). 

Hvorfor skulde han sige det lige før han 
døde — han behøvede jo ikke sagt noget. Hvor- 
for skulde han sige det. Jeg bad ham jo ikke 
— hvorfor skulde han sige det? (Ser sig om ) Har 
alle mennesker vidst dette om mig? 

Finn. 

Nej fru Anna. Ingen (vender sig mod Ramseth — 

halvhøjt) uden hans ven Ramseth. 

Anna 

(slår hænderne for ansigtet og gråter). 

Finn 

(ser først på Anna; derpå hen, knytter næven i ansigtet på Ramseth; 
dirrende af raseri, men dæmpet 1 stemmen). 

Vil De nu slås, slyngel. 

Anna 

(løfter hodet). 
Finn, jeg lovte Finn Hals, vil De være 

så venlig at følge mig. (Finn tar hendes arm. De går mod 
baggrunden.) 

Ramseth 

(da de er kommet næsten til døren ; i stærk bevægelse). 

Anna, skal han følge — ? 

Anna 

(staiiaer et øjeblik uden at vende sig, går derpå videre ud uden at 
svare, fulgt af Finn). 



Ramseth 

(ligesom for sig selv, næsten i trods). 

Jeg har sagt sandhed. 



HiELM 
(der strax Anna er gået gik hen til Stine, over skuldren). 

Å ryg til helvede med den sandheden Deres. 



FJERDE AKT. 



Samme dekoration som i de to første akter. 
Tre uger efter forrige akt. En formiddag. 



FØRSTE SCENE. 

Anna 

(sidder fremoverbøjet i en sofiai, med ansigtet i hænderne, stirrer ret 
fipem, mumler endelig halvhøjt). 

Kong Midas! kong Midasl (Derpå smiler hun, går 

hensigtsløst i en halvring henover gulvet, sætter sig igjen og stirrer nd.) 



ANDEN SCENE. 
Axma. (lidt efter) Ramseth. 

Ramseth 

(der tror, hun har hørt at han er kommet ind, strækker armene nd 
imod hende. Da hun ikke gir lyd fra sig, siger han endelige). 

Annal 

Anna 

(&rer sammen). 
Hørte du hvad jeg sagde. (Ser over soferyggen op 
mod ham, der endnu står 1 baggrunden). Hørte du ikke 

hvad jeg sagde? 

Ramseth. 
Nej. 

Anna. 
Bli ikke sint. Jeg er så nervøs — jeg er 
ikke rigtig frisk endnu. 

Ramseth. 
Men du tar imod mig. Du har ikke nag. 
Du forstår at jeg vilde dig det godt. Tænk — 
jeg var så bange, at jeg sagde til pigen at hun 

ikke måtte sige jeg var her. (Frem og trykker hendes hænder.) 

Å Anna, jeg har været ræd — jeg har været ræd 
— jeg har gået i angst for at sandheden skulde 
ha været for stærk for dig. Men jeg vidste jo, at 
den også læger der hvor den har slået, når orga- 
nismen er sund — og det er det du er — sund, 
frisk, ufordærvet, — strålende skjøn, fordi du er 
sund. Er du ikke glad? 

Anna 

(der hele tiden smiler slapt, svagt). 

Jo. 

RAM8ETH. 

Anna. Jeg har gået her udenfor, da du var 
syg, så jeg ikke kunde komme ind, jeg har gået 
her forbi — jeg kunde ikke la være; jeg har 

gået her i tvil og angst — men nu! (knæler ned ved sofaen). 

Kan ikke alt, alt — alt bli til det gode. 

AXNA 

(angst). 

Ikke nu! kjære, ikke nu! 

Ramseth. 
Nej, du har ret. Jeg tænker bare på mig 
selv. Nu har jeg kun en bøn til dig — og det 
er ikke for mig, men for dig — for at du skal 
bli helt sjælefrisk. Jeg er sikker på at du vil 
opfylde den, nu, da du har følt at der er vel- 
signelse i sandheden, nu da du vil bli sund, helt 
sund og frisk på legem og på sjæl: Bekjend for 
dig selv og bekjend for dine venner og din om- 
gang, at du betragter det som er skeet som en 
styrelse til det gode; ^— og det vil virke på dem 
mere end du aner og tilbage på dig selv, at du 
bekjender sandheden. Og det skylder du mig! 
Det vil du — ikke sandt? og da vil de bli, 
som er dine sande venner, og de andre vil for- 
svinde, for de vil ikke trives med dig. Det vil du? 

Anna. 



Ja. 



Ramseth. 
Tak, det vidste jeg — og det gir du mig 
din hånd på. 

Anna 

(gir hånden). 

Ramseth. 
Højt og lydelig skal de få det at vide. — Å 
du stakkars Anna, du har været syg — i tre uger 
har du ligget tilsengs og bleg er du blit — men 
skinner ikke alt nu? Er det ikke som hvert ånde- 
drag her ude af sygestuen bærer lægedom, og ikke 
for selve sygdommen alene, men også for sindet. 
Og nu idag skal du jo ud — du skal ud at kjøre 
en tm*, sagde pigen. Jeg kjører med. Må jeg? 

Anna. 
Ja. 

Ramseth. 

Du Anna. Sandheden virker på enkelte 

mennesker som et herrens vejr ved sjøen, med 

brytning over skjærene og hvidt på alle jagende 

toppe, — sådan er det med dig! Du skjælver, meris 

12 

det står på — og du er endnu i skjælvingen, men 
så, når det er over, når sjøen trækker sig tilbage, 
så er det glæden som får magt, du beundrer 
vælden, du trækker pusten frit, og du føler dig 
dobbelt sund og dobbelt sikker — er det ikke så 

— — hvorfor taler du ikke — snak lidt da! 

Anna 

(tar sig til hodet). 

Å jeg — jeg — 

Ramseth. 
Å, du er træt kanske (i godt humør) og det er 
kanske mig som sidder og snakker hele tiden og 
du får ikke komme til orde, om du vilde aldrig 
så gjerne. Hahaha. — Ja, Anna. Jeg ler højt 
af glæde over at alt er gået som det er. Og jeg 
tilgir dig at du tvilte på mig — jeg tilgir dig, 
fordi jeg også selv trænger tilgivelse (tar hendes hånd) 

— for der var hovmod i mig, der var egensyge. 
Ja, det er underlig med det (smiler) stundom — 
og især nu i den allersidste tid, har det været 
også for mig som om jeg ikke så grænserne 
mellem sandt og usandt så skarpt som før — det 
var som de gik over i hverandre — der blev 
floke, ugreje. Tænk! jeg, som havde så let for 
at dømme, fordi jeg aldrig, aldrig tog parti uden 
der hvor der var ret — jeg, som syntes livet 

var så grejt, fordi min sandhedsevne viste mig 
min plads. (Tænkende.) I den sidste tid har jeg 
også oftere tænkt på at gå tilbage til landsbygden, 
på at ta skolegjerningen op igjen. Men, — det 
går over, Anna. Og så vidunderlig en vending til 
det gode som dette med dig har tat, så har det 
git mig nyt mod, ny tillid, det er som jeg dukked 
i sandhed, og den slog over mit hode, men bare 
for et øjeblik, bare for at jeg kunde stige op 
frejdigere, gladere, yngre — ja, yngre, Anna. 

Anna 

(rejser sig og ser ud af vinduet). 

Kommer vognen ikke snart mon? 

Ramseth. 
Du længes efter guds fri natur? 

Anna 

(ser på ham, som om hun ikke rigtig forstår ham, besinder sig, 
siger så). 

Ja. 



TREDIE SCENE. 
De forrige. Hielm. 

Anna 

(mod hsiin), 

Nå, er du der? Står vognen dernede? 

12* 

HiELM. 

Nej, men den kan jeg hente når du vil. 
Gå bare ind og gjør dig færdig, du. 

Anna. 

Ja, vent sålænge. 

(ud til venstre.) 



FJERDE SCENE. 
Bamseth. Hielm. 

HiELM. 

Det var rart at se Dem her. 

Ramseth. 
Jeg kjører med ud. 

Hielm. 
Så? gjør De det? Jeg tør ikke spørge, hvor- 
ledes det skal gå for sig — for i den vogn vi 
kjører er der ikke plads — desværre ikke plads, 
mener jeg. 

Ramseth. 
Det var da kjedelig! Fru Hielm mente — 

HiELM. 

Ja, grulig kjedelig! — Jeg kan hilse fra 
Finn Hals. Jeg tror næsten han havde ventet at 
høre fra Dem. 

Ramseth. 
Han fra mig! Han var i så stærk ophidselse 
dengang så jeg havde ventet at høre et ord 
fra ham. 

HiELM. 

Ja, jeg har jo ingen kommission fra ham, 
men han vilde vist vente og se hvilken vending 
det tog med Annas sygdom. Han var bange for 
at hun skulde få høre noget, så syg som hun 
har været. Hun er som en naken nerve sagde 
doktoren. 

Ramseth. 
Da kan jeg forstå det og må billige det. 

HiELM. 

Hvilket? 

Ramseth. 
At han ikke har gjort mig nogen, und- 
skyldning. 

HiELM. 

Å så! Er det på den måden De tar det. 
Ramseth 

(med humør). 

Ganske ærlig, jeg havde ikke ventet nogeu 
undskyldning heller. 

HiELM. 

Så er vi enige i det da. 



Ramseth 

(som før). 

Ja, det er vi enige i. — Jeg har lyst til at 
være enig med alle mennesker idag. 



HiELM. 

De øver Dem ikke heller da? 

Ramseth. 
Øver mig? 

HiELM. 

Ja, på pistoler. 

Ramseth. 



Hahahaha. 



HiELM. 

De kan skyde kanske? 
Ramseth 

(leende). 

Nej — det kan jeg ikke. 

HiELM. 

Ja jeg tænkte muligens at De som æres- 
medlem af alle disse skytterlagene — 

Ramseth. 
Haha, ha, ha, — nej, nej! — ånej! Vi 
bruger ikke sådant her i landet. 

HiELM. 

Vi kan komme til at bruge sådant her i 
landet, De. 

Ramseth. 
I alvor vil jeg sige Dem en ting, Hielm. 
Jeg vil gjerne tilgi Finn Hals alt. 

HiELM. 

Ja, han kommer her senere idag, så kan De 
jo prøve. 

Ramseth. 
Kommer han her i formiddag. 

HiELM. 

Ja han skal kjøre en tur sammen med 
Anna. 

Ramseth. 
Skal han kjøre med Anna? Det liker 
jeg ikke. 

Hielm. 
Nej, nej, det var jo svært lejt, men — 

Ramseth. 
Naja. Det er godt at han kommer. Så kan 
han af hendes egen mund få høre, at hun er 
glad, glad til sjælen over, at det er gået som det 
er gået. Det var en stærk kur, men det var en 
kur til sundhed. 

Hielm. 
Ja, er De ganske vis på det? De får huske 

på at det er ikke alle som har slige bondenerver 
som visse folk. 



Ramseth. 
Trop De det? 

HiELM. 

Ja jeg tror det. 

Ramseth. 
Når jeg er midt oppe i kampen har jeg 
stærke nerver, ja. 

Hielm. 
Ja gu er De rar, De. 

Ramseth. 

Nå? 

Hielm. 
Ved De hvad jeg synes. 

Ramseth. 
Nej. 

HiELM. 

Jeg synes at der er ingen som lyver så fælt 
som de som går omkring og snakker sandt. 



Ramseth 

(ler). 



Hl ELM. 

Ja, for de indretter sig ikke efter livet, far, 

— de ser ikke på det som foregår — ja — 
altså — de lægger ikke mærke til, at mandagen 
er ikke det samme som tirsdagen — de bare 
prejker og profeterer og snakker sandt — og så 
glemmer de tilsidst, at der skulde være ligesom 
menneskeligt indhold — altså, og så er der ikke 
noget menneskeligt indhold — altså — og så står 
de der og svinger med sandheden — akkurat 
som et drivhjul som går rundt ud'en at der er 
nogen rem på — det går til ingen verdens nytte 

— men det kan gjøre vondt nok, fan, at komme 
hen i det, lel! Forstår De altså hvad jeg mener. 



Ramseth 

(ler). 
Nej, jeg synes det er noget vås — altså! 

HlELM. 

Siger De også altså nu? 

Ramseth. 
Ja! Farvel Hielm (kommer tilbage). Sig mig, 
kommer Hals her i formiddag. — Han følger vel 
med her hjem efter kjøreturen da? 

Hielm. 
Ja, det gjør han vist. Men mens jeg husker 
på det, så tror jeg det ikke er værdt, at De 
kommer med nogen tilgivelse her, nu, idag. Jeg 
tror ikke, Anna er så. bra endnu — og De husker, 
han bruger temmelig stærke udtryk 

Ramseth. 
Kjøreturen blir vel ikke så lang. Hun har 
neppe godt af at være for længe ude. 

Hielm. 
En halv time å tre kvarter sagde doktoren. 

Ramseth. 
Farvel sålænge. 

(går hurtig ) 

FEMTE SCENE. 
Hielm (lidt efter) Martine. 

HiELM. 

Fan også, at jeg ikke skal få tat ham lidt 
ordentlig engang! Og så at jeg bestandig skal 
sige: altså. Når jeg snakker almindelig, så siger 
jeg altså aldrig altså — det er bare — 

Martine 

(fra højre). 

Hr. Hielm — undskyld! 

Hielm. 
Hvad er det? 



Martine. 
Det var en ting, jeg gjerne måtte tale med 
Dem om, men De måtte love ikke at snakke om 
det — for jeg er rent ræd blit her i huset — 
og derfor tænkte jeg, De som er i familje med 
fruen — 

(Det banker.) 



Kom ind. 

HiELM. 



Martine 

(rolig ud til højre). 



SJETTE SCENE. 
Finn (med Hatten i Haanden). Hielm. 

Finn 

(dæmpet). 

Hvorledes har hun det idag? 

Hielm. 
— det er fremdeles i bedring. Hun skal ud 
at kjøre. 

Finn. 
Skal hun ud? 

Hielm. 
Ja, og det er bedst du kjører med. Nu skal 
jeg hen og hente vognen. Frøken Lomraerud skal 
også følge med. 

Finn. 
Men vil fru Anna det? 

HiELM. 

Rent ud sagt, du, det kan vist være hende 
aldeles ligegyldig hvem der kjører med. Hun 
længes bare så forfærdelig efter at komme ud i 
fri luft. Det er hende selv som har fået kjøre- 
turen istand. Doktoren vilde det vist i grunden 
nødig. Men hun fik sat det igjennem. — Husk, 
hun har holdt Sengen næsten i tre uger. 



Finn. 
Idag er det akkurat tre uger siden, (går nogle 
skridt hen over gulvet.) Jeg kan bogstavelig ikke stå 

rolig når jeg tænker på og værre end det, 

jeg føler det som én havde slået mig forfærdelig 
over begge overarmene, det er ligesom de er 
lamme — jeg står der som en dot, kan hverken 
gjøre fra eller til. 

HiELM. 

Ja, ja. Plag dig nu ikke med det. Vi får 
først få Anna frisk. Ramseth sad forresten og 
talte med hende, da jeg kom for en stund siden. 

Finn. 
Har han begyndt alt? 

HiELM. 

Ja, og han kommer igjen senere i formiddag 
for at tilgi dig. 

Finn. 
Ja ja — vi får nu se hvorledes det går med 
hende derinde først. — Du Gerhard! Jeg er 
rent ræd for at se hende igjen, gut! Tænk, en 
gentleman i min alder. 

HiELM. 

Ja, nu kommer hun snart ind, så får du 
sige til hende, at jeg er her om et øjeblik med 
vognen. 

Finn. 
Kjører ikke du med ud, Gerhard? 

HiELM. ' 

Nej, jeg gjør ikke det, Finn. Jeg har fået 
noget at gjøre — og desuden, så ærtede jeg 
Ramseth med at du skulde kjøre med Anna. 
Nå, der er hun (hilser tii Anna) — nu går jeg, 
Anna. 

SYVENDE SCENE. 
Finn. Anna. 

Anna 

(efler Hlelm). 

Nej, er du ikke gået endnu, (tn Finn.) Hvorfor 
er han ikke gået før? 

Finn. 
Goddag, fru Anna. Velkommen op! 

Anna. 

Goddag, (smiler og taler lidt hurtigr nervøst.) — Jeg 

er så opkavet på at komme ud i frisk luft, at 
jeg tænker ikke på andet. — Goddag, Finn 
Hals. Hvorledes har De det? — Det har været 
dårlig med fru Anna nu! Er det Hielm som 
har sagt Dem, at jeg var så bra at jeg skulde 
ud at kjøre idag? 

Finn. 
Ja, og han spurgte om jeg vilde kjøre med 
— og det vilde jeg gjerne hvis ikke De har 
noget imod det. 

Anna. 
Gjerne det. Men bare en af dere — for 
doktoren sagde at der skulde være en herre med 
— og det hørte Gerhard. Tak for alle blom- 
sterne — de var så pene. Synes De det er 
morsomt at kjøre? 

Finn. 
Jeg vil gjerne kjøre ud med Dem. Å, 
fru Anna, det er kanske ikke rigtig af mig — 
nu da De er svag efter sygdommen — og nu 

da — men (lige hen til hende, blødt og dæmpet). Jeg 

holder så af Dem. 



Anna 

(ser bange på ham). 

Jeg ved, jeg har git Dem et løfte — og 
det minder De mig om nul — men De må 
huske på, at da var jeg på en måde endnu 
mere syg end jeg nu er — end jeg har været — 
(mod vinduet) kommer han ikke med vognen da? 



Finn. 

De behøver ikke at sige mere. — Tror De 

jeg vilde bidrage til at gjøre Dem ulykkelig — 

nej, det var ikke så jeg mente. 

13 

Anna. 



Ulykkelig? 



Finn 

(stille og inderUg). 

Både De og jeg vilde angre sådant — ja kanske 
ikke selve sagen, men jeg tror ikke nogen af 
08 i længden kunde trives i trods, for at bruge 
et stort ord, — og for at tale mere dagligdags, 
vi vilde kanske nok holde ud hvad folk mener, 
men simpelthen ikke hvad de sagde, — det er 
ydmygende at sige det, men jeg må sige det akkurat 
som jeg føler det nu når jeg er så glad i Dem. 
Og kunde De holde det ud — for det tror jeg 
— så kunde ikke jeg; for Deres skyld. Jeg er 
jo bare en ganske almindelig mand; jeg har jo 
ikke noget talent og ikke noget — ikke noget, 
som jeg er glad i uden Dem. Og hvorfor skulde 
vi også behøve det? Hvorfor skulde det ikke 
vare? Jeg er lidt bange for at sige det — det 
er jo sagt så mange ganger, men det er sandt: 
Jeg har aldrig holdt af nogen som jeg holder 
af Dem nu, og aldrig på den måden. 



Anna 

(ivrig, heftig). 

Ja, kong Midas ja — kong Midas ja! 

Finn 

(studser lidt, derpå sagte). 

Det var jo en spøg. 

Anna. 
— nej, nej — det er ikke nogen spøg. Kom 
og sæt Dem ned (hen tu vinduet.) Vognen er ikke 
der endnu. Så skal jeg fortælle Dem en ting, 
men jeg fortæller det bare til Dem, Finn. Og 
De må love mig ikke at snakke om det. Lover 
De mig det? Husker De, det var en eftermiddag 
De sad her — ja. De husker det, det var den 
eftermiddagen før den formiddagen — den, De 
ved, så fortalte De om kong Midas — og så be- 
gyndte det, ikke den nat, men næste nat, og 
siden den tid uafladelig, uafladelig, og især når 
det begyndte at bli mørkt, men om dagen også 

å-å-å (rejser sig igjen). 

Finn 

(rejser sig). 

Men Anna, Anna da! 

Anna. 
Ja, det er sandt også, men jeg trænger så til 
at komme ud i luften, skal jeg sige Dem. Nu skal jeg 
fortælle ganske rolig. Sæt Dem ned Finn. (han sætter sig) 

IS* 

Det med Midas er forfærdeligt. Men det er ikke 
bare de som er forelsket, — men dem er det 
også synd på — især trætheden, ikke sandt, Finn? 

(klapper ham på håret; hun står bag so&en, hvor han sidder.) 

— Det er det værste, man blir så træt. — Men 
det er ikke bare kjærlighed, det er også, — for 
mange mennesker ialfald, når man har en stor 
sorg eller en stor glæde eller hvadsomhelst, bare 
man føler det på den måden at man glemmer 
alt andet, — så går det som med ham — Midas 

— kongen — alt går op i det ene, ingenting kan 
få være i fred, ingenting kan få være sig selv, — 

— dynen, hodepuden, lagenet, vinduet, gardinet, 
vågekonen, det som tænkes tilbage, og det som 
tænkes frem — altsammen blir guld. Og ingen- 
ting hjælper, hverken gråte eller le eller være 
overlegen eller rive sig i håret eller tænke på 
noget andet, for det andet er jo også guld — 
ingenting! — ingenting! 

Finn. 
Men Anna — sæt Dem ned — De er så 

overnervøs (han fører hende tilsæde og sætter sig ved siden). 

Anna. 
Men så er der nogen som også har det, men 
som ikke ved af det endnu — Ramseth — hys! 

han tror han gjør andre lykkelig med alt det 
guldet — han mærker ikke, at han gjør det for 
at pynte sig selv, for at skinne, at han selv er 
så glad i guld, — men vent til han blir mæt, til 
han mærker der — da vé haml (rejser sig; stærkt.) Vent 

ikke på mig, Finn (Finn griber hendes ene hånd, får hende 
til at sætte sig igjen. Fra nu af taler hun stille og afbrudt.) 

Det nytter ikke. Jeg kan ikke vente på mig selv 
engang! Jeg løber fra mig selv — jeg mærker 

det (skjuler ansigtet i hænderne og gråter.) 

Finn 

(klapper hende og siger gjentagende). 

Anna, Anna. De er så nervøs. Det går nok 
over! Anna — Anna! 

Anna 

(rejser sig endelig, temmelig rolig; lidt efter lidt slappere og slappere). 

Nej, nej — det går ikke over. Det er så — 
det er så — hver eneste nat. Jeg sidder op i 
sengen og må kaste mig ned for at vågekonen 
ikke skal se det — det summer for ørene og jeg 
mumler det med munden: Midasl Midas! Midasl 
og sådan sidder jeg med det og siger det og gjen- 
tar det og siger det igjen, til jeg tilslut har 
glemt meningen og ikke forstår, hvad det er for 
et ord jeg sidder med — og så blir jeg bange, 
fordi jeg glemmer, og søger at komme på det 

igjen, leter så jeg føler det som hodet skrumper 
sig sammen her bag i nakken — og så glad, glad 
igjen, når jeg fanger det, når jeg husker hvorfor 
jeg siger det ordet — men da har jeg jo også 
med det samme hvad meningen er med det — og 
sådan hver nat. Hver eneste nat det som August 
sagde lige før han døde. (sagte men iiviig). Doktoren 
tror jeg sover hver nat af medicinen; det har jeg 
sagt, men det er ikke sandt — og naar jeg sover 
så vælter drømmene sig inde i hodet på mig — 
om det samme, de vælter sig og murrer — men 
det ved han ikke — hys I Kommer ikke vognen? 
Og jeg kan jo ikke snakke' til ham om Midas, 
han vilde jo ikke forstå mig — han vilde kanske 
bli mistænkelig, haha! — Men ikke snak om det 
Finn, det har De lovt — hverken til doktoren 
eller til Ramseth eller til nogen (ganske rolig, idet Hieim 
kommer.) Der er jo Gerhard med vognen. 



OTTENDE SCENE. 
De forrige. Hielm. 

HiELM. 

Ja, her er jeg med vognen; frk. Lommerud 
sidder nede og venter. Jeg var indom hende for 
anstændighedens skyld. 

Martine 

(ind med fruens tøj, ud igjen). 

Anna 

(forceret rolig). 

Nu kommer jeg. Jeg har siddet her og for- 
melig skræmt Finn Hals — (Udt affektert i tonen.) Men 
jeg skal sige Dem, Hals — jeg er noget nervøs, 
jeg har sovet dårlig de sidste nætterne. — De 
skal se, det går nok over, når jeg bare kommer 
Kdt ud i frisk luft. — Blir ikke du med Gerhard? 



HiELM. 

Nej, jeg har ikke tid, jeg sidder lidt her og 
blader i en bog — jeg har noget at gjøre om en 
liden stund. 

Anna 

(hurtig hen til Finn som vil gå over til Hielm). 

Nej, kom nu — værsgod! De skal jo være 

min kavaler, (tar hans arm.) 

(Martine ind med sjaler fra højre.) 

HiELM. 

Nu skal jeg følge med ned og pakke dig 
ordentlig ind. 

Anxa. 

Nej, det behøves ikke. ]VIartine følger med ned. 

HiELM. 

Ja, nu får du passe godt på Anna da, Finn. 



Anna 

(vender Rig hoitig). 

Hvorfor det? 

HiELM. 

Åå — å -^ for at du ikke skal bli forkjølet 
— og sådan — 

Anna 

(8er først hen på de tilstedeværende enkeltvis, mistænksomt; derpå 
rolig). 

Jeg skal nok være forsigtig — det er jo des- 
uden frygtelig varmt ude — Korn nu (tiiFinn d« 
vil gå bag efter hende.) Nej, De først — jeg er vært- 
inde. Adjø. 

HiELM. 

Adjø! adjø! 

(Anna, Finn og Martine ud.) 

NIENDE SCENE. 

Hielm (ved vinduet. Strax efter) Martine. 
HiELM. 

Nå, hvad er det? 

Martine. 
Fruen havde glemt portemonnæen sin. (tar den 

på et lidet bord.) 

HiELM. 

Skal hun ha penger med nu? 

Martine. 
Jeg ved ikke, jeg. Hun skal vel det da. (ud.) 

Hielm 

(i vinduet, nikker ud). 
Behagelig tur I (står lldt; derpå fra vinduet.) 

Martine 

(ind). 

Hielm. 
Så var det det De vilde fortælle, Martine. 

Martine. 
Det er vanskeligt at sige det, hr. Hielm, 

— ja ikke for det at det er noget farligt, men 
det kunde se ud som jeg vilde sladre — og så 
sagde fruen desuden at jeg ikke skulde snakke 
om det. 

Hielm. 
Nå, hvad er det da? 

Martine. 
Men jeg synes ikke jeg kan la være heller. 

— Hun er blit så rar, fruen, (ser på ham) ja, der 
kan De se, kanske det ikke er noget, kanske jeg 
bare står her og sladrer, — — (bestemt) men rar 
er hun nu blit da. Det må da De ha mærket også. 

Hielm. 
Jeg har jo bare talt med hende idag, og så 
lidet gran igår; det er j6 ingen som har været 
inde hos hende andre end De og doktoren og 
vågekonen. Hvorledes rar er det De mener — 
hun er svært nervøs efter sygdommen, men — 

Martine. 
Ja, nu skal De høre. Igår da doktoren 
havde været her, og sagt at hun kunde få kjøre 

ud idag, så kaldte hun på mig og begyndte at 
spørge mig ud om Stine, hende pigen som tjente 
her før. 

HiELM 
(opmærksom}. 

Hvad! 

Martine. 
Ja — og så spurgte hun så underlig, og 
nævnte manden, som er død (heftig) og så be- 
gyndte hun at spørge mig også — jeg vidste 
sandelig ikke hvad jeg skulde tro. 

HiELM. 

Kjender De Stine, De da? 

Martine. 
- Ja, ikke andet end at vi tjente her sammen 
et halvt års tid. Jeg kunde ikke sige andet end 
det jeg vidste, og det var, at jeg havde aldrig 
mærket at Stine var andet end en ordentlig og 
bra pige, og at da hun kom herfra, var hun blit 
gift med en sætter — en sådan som var på et 
trykkeri — og at manden døde her i våres. — 
Jeg vidste ikke andet, for jeg havde ikke snakket 
med Stine siden hun var her andet end på gaden 

en og anden gang — og så spurgte hun flere 
ganger om jeg trodde det var den sommeren, de 
lå på landet for tre år siden — og da var ikke 
jeg her engang — og jeg forstod ikke rigtig hvad 
fruen mente heller forresten — men da var Stine 
i bye;i sa hun, og styrte huset når manden var 
inde af og til, sa hun. 

HiELM. 

Nål 

Martine. 

Ja, så sa hun ikke mere end bad mig om 
at få vide, hvor Stine bodde henne nu — men 
jeg måtte love ikke at snakke til Stine, bare få 
vide hvor hun bodde henne. 

HiELM. 

Gjorde De det da? 

Martine. 
Ja, jeg kunde ikke gjøre andet. Jeg gik op 
i trykkeriet, hvor Lønseth, manden, havde været 
og der fik jeg vide, at hun bodde henne i Kirke- 
vejen, lige her rundt hjørnet, men hun var aldrig 
at træffe uden sent om aftnen sa de, og så om 
middagen. Hun var på arbejde hele dagen, og 
så sa jeg til fruen hvor hun bodde, og så gav 

hun mig næsten syv kroner og sagde, at jeg ikke 
måtte snakke om det til nogen; det var igår aftes, 
klokken var ti da jeg kom hjem, og så vilde 
hun gå ud — men da blev jeg ræd jeg, og sagde 
at jeg sendte bud på doktoren, hvis hun ikke 
vilde bli hjemme — for jeg blev bange, — og 
da blev hun ganske rolig og sagde ikke noget 
mere. Men jeg vidste ikke, hvad jeg skulde tro, 
og så lovte jeg på det, at jeg skulde sige det til 
Dem strax De kom hid idag — for jeg vil ikke 
ha noget ansvar, det siger jeg rent ud, og våge- 
konen hai* holdt op at komme her, så jeg vidste 
ikke andre at sige det til heller. Men De må ikke 
sige at det er mig som har sagt det. 

HiELM 

(svarer ikke, tænker). 

Martine. 
Hører De det? 

HiELM. 

Ja, ja I — Nej, jeg skal ikke snakke om det. 
Hun er bare så nervøs; hun har vondt for at sove 
om natten, ser De. 

Martine. 
Ja, det er tydelig det. — Det ringte. (ud.) 

TIENDE SCENE. 

Hielm (som har sat sig). Ramseth (først, derefter) fru 
Halm, frn Lmdemann, fru Berg og fru Ottesen. 

(De kommende ser temmelig højtidelige ud. De sætter sig. Hielm 
rejser sig.) 

Hielm 

(efter et lidet ophold). 
Fru Hielm er ikke hjemme. 



Fru Hahn. 
Nej, hun er ude og kjører. 

Fru Lindemann. 
Det ved vi meget godt. 

Fru Hahn og fru Berg. 
Sammen med frøken Lommerud. 

Fru Ottesen. 
— og med Finn Hals. 

(Pause.) 

HiELM. 

Jeg tør ikke som nær pårørende af værtinden 
spørge i hvilken anledning — 

Ramseth. 
Det er Anna selv som ønsker vor nærværelse. 

HiELM. 

Allesammen? 

Ramseth. 
Hun vil idag gjerne tale med sine venner. 

HiELM. 

Kunde det ikke være nok med en af gangen? 



Ramseth. 
Nej. ' Og gjennem mig . ber hun om De og 
Deres ven oeså vil være tilstede. 



HiELM. 

Men hør nu, kjære medmennesker! Jeg vil 
alvorlig gjøre dere opmærksom på, at fru Hielm 

er patient, og at hun ikke tåler meget. Doktoren 
har sagt, at hun ikke må komme i nogen sinds- 
bevægelse. Hun vilde vist f. ex. ha svært godt 
af at hvile lidt, når hun kom hjem efter den 
kjøreturen. 

Fbu Hahn. 
Det er Anna selv som har bedt os. 



Ramseth. 
Gjennem mig ja! 

HiELM 

(hidsig). 

Det er Deres skyld at hun er blit syg. 
Nu synes jeg jagu De kunde la hende bli frisk 
i fred. 

Fru Hahn. 
Det er oprørende! , 

Fru Lindemann 

(samticlig.) 

At du vil finde dig i det. 

Ramseth. 
Hys venner. Hielm ser bare det nærværende 
og ikke det engang. For han ser kun at hun 

har været syg, og det gjør ham ondt; han ser 
ikke, hvorledes hun går helbredelsen imøde, og 
De forstår ikke Hielm, at det som hun vil idag, 
det hun selv vil, det er at rive den sidste rest 
af sygdommen ,ud — af krop som af sjæl. Og 
her hjælper hendes egen fri vilje mere end nogen 
doktor. Det forstår ikke De Hielm. Og De for- 
står ikke, eller De vil ikke forstå, at nu gjælder 
det for mig om ikke at slippe taget, for ellers 
slap jeg det kanske for bestandig, (højtidelig) Der 
er sammenhæng i livet, og ser man det, så føler 
man ansvaret som et livsvilkår. 

Hielm 

(hidsig). 

Nej, nu får De sandt for dyden holde op 

(først så sint, at han leter efter ord uden at finde; derpå) Nu 

skal jeg sige Dem en ting jeg, Ramseth, og jeg 
tror jeg t^r sige: efter almindelig opfordring som 
det heder, og det er at det kunde være svært 
hyggeligt om der blev en stans snart på alt dette 
snakket om frihed og ære og selvstændighed og 

sædelighed og ansvar og kald og sandhed 

vi blir rent huegeme ser De — og så kanske vi 
almindelige folk kunde få puste lidt — og kanske 
De kunde ha godt af en liden pust selv også — 



huegerne o: tossede i hovedet. 

U 

altså — og så kanske der kunde bli plads til 
lidte gran mere humør iblandt folk også, og det 
kunde kanske være vel så godt som alle de digre 

ordene og de fej te gloserne. (hurtigere og hurtigere) 

For vi må puste nu snart, ser De, og humør har 
vi her i landet, og vi trænger til at bruge det 
også og vi kan le, le så det smelder — og De 
skal passe Dem, De, for nu begynder vi snart 
at le, og så blir der ikke ende på latteren, for vi 
er fulde af latter, men vi har bare troet det ikke 
gik an — — og ved De, hvem vi ler af — 



Damerne 

(skriger op i et stort kor). 

At du vil la dig det byde, Ramseth. — Ufor- 
skammet! — oprørende. Det er for galt! 



Fru Hahn 

(ind imellem; til Hielm). 

Jeg håber det er sidste dag De kommer her 
i huset. 



Ramseth. 
Tak, tak mine venner (da de holder lidt op, tii meim) 
Jeg tviler ikke om at det vil bli takken. Det går 
gjerne sådan! 

ELLEVTE SCENE. 
De forrige. Finn. 

HiELM 
(til Finn). 

Dennegang tror jeg det lykkedes — hvad 
synes De, Ramseth — og jeg tror ikke jeg sagde 
altså en eneste gang. 

Finn. 
Er ikke fruen kommet hjem? 

Ramseth. 
Kjørte ikke De ud med hende? 

HiELM 

(samtidig). 

Er ikke Anna sammen med dig? 
Finn 

(lader rolig). 

Ja, så kommer hun formodentlig snart da. 
Hun gik ud af vognen og vilde hverken ha 
mig eller frk. Lommerud med, men hun skulde 

Btrax komme igjen sagde hun. Og da vi så 
havde siddet en stund, så gik jeg hen over gaden 
for at se efter hende — og da jeg ikke så hende, 
så tænkte jeg at hun muHgens var gået hjem — 
det var jo ikke langt herfra. 

Ramseth. 
Der er intet at være bange for. Jeg kjender 
hende. Hun vilde være alene med sig selv, før hun 
kom hjem, — tænke på hvad hun vil sige os — 

HiELM 
(afbrydende). 

Hvor var det henne? 

Finn. 
Henne i Kirkevejen. 

HiELM 

(til Finn). 

Det er der Stine bor, — madam Lønseth. 
Det har hun fået at vide. Igårkveld sent vilde 
hun ha gået did, men Martine fik hindret det. 
Kom, Finn (stanser). Men såvidt jeg husker, så 
sagde Mai'tine, at madam Lønseth ikke var 
hjemme på denne tid; hun var bare hjemme 
om aftnen. 

Finn. 
Ja, det er bedst vi går bortover. 

HiELM. 

Nu skal jeg gå ind efter Martine først. 

SIDSTE SCENE. 
De forrige. Anna. (Hun stanser lidt, da der er såmange.) 

Finn. 
Nå, er De der, fru Anna — jeg begyndte at 
bli — 

Anna. 
Ja undskyld — jeg 

Ramseth 

(til Finn og Hlelm). 

Som jeg sagde: unødig frygt! Jeg kjender 

hende. (AUe damerne er henne og hilser på Anna. Adskilligt liv.) 

Der kan I se, jeg vidste hun vilde være alene, 
for nu — ikke sandt Anna — nu vil du berede 
mig og dig og os alle den bedste time i dit liv. 
Sid ned allesammen. 

Anna. 
Hvad er det du mener? 

Ramseth. 



Bekjend I 



Anna 

(står rolig -fet øjeblik; tar sig til hodet). 

Jeg er så træt — hodet — hodet — (vågner 

ligesom lidt op, spørgende). Hvad var det? 



Ramseth 

(^nikker mildt og beroUgende). 

Anna. 
Ja ! (halvt for sig selv.) Jeg kan ikke stanse 
det — jeg raå — 

Ramseth. 
Jeg forstår det er vanskeligt, Anna. 



Anna 

(forsøger at holde noget tilbage, som vil kvæle hende ; kan ikke og 
skriger). 

Kong Midas! Kong Midas! Allesammen — 
kom lad os bøje os for kong Midas. Se, hvor 

han skinner! (frem, griber Finn i hånden, derpå hen til Ram- 
seth, nejer dybt. Så ler hun af alle livets kræfter, vildt, længe. Ser 
sig om, ler igjen og farer ud af døren til entréen. Alle efter hende. 
Bare Finn og Ramseth blir igjen. Ramseth falder halvt om på en stol.) 



215 
Ramseth 

(halvhøjt). 

Dette var forfærdeligt — 

Finn 

(der har stået aldeles rådvild af smerte, hen bag Ramseth, lægger 
hånden hårdt på hans skulder og siger forholdsvis rolig). 

Har vi nu andet at gjøre? 
Ramseth 

(rejser sig halvtj. 

Men det var jo sandhed — 1 

(Man hører latteren. De andre kommer idetsamme med Anna i 
spidsen ind af den anden baggrundsdør. Martine i døren tilhøjre.) 

